Die NG gemeente Vanderbijlpark-Noord is die derde oudste gemeente van die Nederduitse Gereformeerde Kerk op die dorp Vanderbijlpark. Dit val binne die Sinode Goudland (voorheen Wes-Transvaal). Die gemeente is gestig in 1952, drie jaar ná die moedergemeente. Die kerkgebou is geleë op die hoek van Hertz Boulevard en Siemensstraat, Vanderbijlpark. In 2013 was die leraar ds. C. Weideman. Daar was in daardie jaar 58 doop- en 349 belydende lidmate. Jan Mattheüs Christiaan Horn, 1955 – 1958 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die Klein-Nefkarivier of Malaja Nefka (Russies: Ма́лая Не́вка) is die suidelike sytak van die Bolsjaja Nefka. Laasgenoemde verdeel naby die mees suidelike punt van Kamenni-eiland in Sint Petersburg in die Malaja Nefka (die suidelike tak) en die Srednaja Nefka (die noordelike tak). Die rivier is sowat 5 km lank en tot 7 meter diep, en die breedte wissel van 120 tot 300 meter. Sy sytakke is die Krestofka, Karpofka en Zjdanofka. Daar is vier brûe oor die Malaja Nefka: Kamennoostrofski-, Lazarefski-, Groot Krestofski- en Groot Petrofski-brug. Hierdie Rusland-verwante artikel is ’n saadjie. U kan help deur dit uit te brei. Koördinate: 59°58′N 30°14′O / 59.967°N 30.233°O / 59.967; 30.233


Anna Rita Del Piano (gebore as Anna Rita Viapiano op 26 Julie 1966 in Cassano delle Murge, Apulië, Italië) is 'n Italiaanse aktrise. Anna Rita Del Piano in die Internet Rolprent Databasis Hierdie artikel is ’n saadjie. Voel vry om Wikipedia te help deur dit uit te brei.


Brulsand is 'n merkwaardige natuurverskynsel wat op die suidelike hellings op die suidelike duine van die Witsand-natuurreservaat aangetref word. 'n "Brul"-geluid kan op warm, winderige dae ver gehoor word as iemand oor die gladde sandkorrels stap. Verskeie kenners het al navorsing gedoen om vas te stel wat die gebrul veroorsaak wat tot 400 m ver gehoor kan word. Die unieke tekstuur van die sand en die helling van die duine veroorsaak dat baie sand in beweging kom by die geringste roering daarin. Wrywing wat dan ontstaan, lei waarskynlik tot die brulgeluid. Slegs as die atmosfeer en die sand droog is, in die somermaande (September tot April) en gewoonlik teen sonsondergang is die geluid waarneembaar. Met erge koue of in reënweer word die gebrul nie gehoor nie. Sodra die sandkorrels deur die werking van die windkragte gelyk en glad geskuur is, is die raakvlakke tussen die korrels groot en is die wrywing ook groter. Hierdie korrels kom dan tot trilling wat in die duin uitkring. Selfs 'n sterk droë wind in die duine kan snags 'n spookagtige geluid veroorsaak. Bezuidenhout, Maja en Dawie Verwey: Daar waar die duine terugpraat.


C/2012 S1, ook bekend as Komeet Ison, was ’n sonskeerderkomeet wat op 21 September 2012 ontdek is. Die ontdekking is gedoen deur Witali Nefski (Виталий Невский; Witebsk, Belarus) en Artjom Nowitsjonok (Артём Новичонок; Kondopoga, Rusland) met behulp van ’n weetkaatsingsteleskoop van 0,4 meter in deursnee in die International Scientific Optical Network (ISON of Ison) naby Kislowodsk, Rusland. Kort ná die ontdekking is die komeet ook gevind op foto’s van die Mount Lemmon Survey (op 28 Desember 2011) en Pan-STARRS (op 28 Januarie 2012). Die ontdekking is op 24 September 2012 deur die Minor Planet Center aangekondig. Waarnemings deur Swift het in Januarie 2013 daarop gedui C/2012 S1 se kern het ’n deursnee van sowat 5 km. Latere ramings het gedui op ’n deursnee van sowat 2 km. Ison het op 28 November 2013 sy perihelium (naaste punt aan die Son), bereik en op dié dag is die eerste keer vermoed dit het gedisintegreer. Later in die dag is ’n koma-agtige voorwerp opgemerk wat daarop gedui het dat ’n stukkie van die komeet kon oorleef het.


Die fiskaallaksman (Lanius collaris) is 'n algemene standvoël wat oor feitlik die hele Suider-Afrika voorkom in oop habitats asook parke en tuine. Die voël word 21 tot 23 cm groot en weeg 25 tot 50 gram. In Engels staan die voël bekend as die Common Fiscal. Die voël word 21-23 cm lank en weeg 25 tot 58 g. Dit is mediumgroot, swart en wit gekleur, met 'n lang, dun stert. Die bokant van die kop, rug en 'n deel van die vlerke is swart. Die boonste vlerkdekvere is wit. Die stert is swart met wit buitenste stertpenne. Die onderkant van die voël is vuilwit. Die wyfies is minder kontrasterend. Die subspesies verskil onderling deur die intensiteit van die swart bokant, of die wit onderkant en die stert, die teenwoordigheid of afwesigheid van 'n wenkbroustreep, kolle op die bors en die verskil tussen manlike en vroulike eksemplare. Dit gee 'n gemompelde mengsel van kletteragtige swaaiende geluide, insluitende 'n paar nagemaakte en 'n harde dzzzttt-dzzzt-dzzzt alarmroep. Die meeste van die roepe is egter dreigend of alarmroepe.


Deon Stegmann (gebore op Cradock op 22 Maart 1986) is 'n rugbyspeler wat vir die Blou Bulle in die Curriebeker en die Bulls in Superrugby op flank speel. Stegmann is die klassieke baljagter met 'n lae gravitasiepunt, wie voordeel trek uit die huidige spelreëls - en sy antisipasie en gehardheid is 'n groot aanwins vir die Bulls. Hy dra die nommer 6-trui sedert 2008 nadat hy in elke Super 14 wedstryd gespeel het, en die toekenning as "Bulls Voorspeler-van-die-jaar" in 2008 ontvang het. Hy is een van Superrugby se beste oopkant-flanke van 2008 to 2012. Hy is een van die hardste werkers in die Bullsgroep, wat gereeld die voorloper is met duikslae, bal-omkeer en werkstempo-statistiek vir die Bulls. Sy tyd vir die 100 meter naelloop is 10.8 sekondes. Vir die Bulls, speel Stegmann in 'n lostrio saam met Springbokflank Dewald Potgieter en sy kaptein en Springbok-agsteman, Pierre Spies. Hulle wen twee opeenvolgende Super 14 titels, sowel as die plaaslike Curriebeker. Bulls profiel Geargiveer 13 Februarie 2009 op Wayback Machine SA Rugby profiel rugby.com.au profiel Geargiveer 29 September 2009 op Wayback Machine itsrugby.co.uk profiel "Deon Stegmann Profile".


Matthew Boulton [ˈboʊltən] (* 3 September 1728; † 17 Augustus 1809) was 'n Engelse nyweraar en sakevennoot van die Skotse ingenieur James Watt. Gedurende die laaste kwart van die 18de eeu het die twee vennote honderde van Boulton & Watt-stoomenjins geïnstalleer wat die meganisering van fabrieke en meule moontlik gemaak het. Boulton het daarnaas nuwe tegnologieë op die slaan van munte toegepas, miljoene muntstukke vir Groot-Brittanje en ander lande geslaan en die Koninklike Munt (Royal Mint) van nuwe toerusting voorsien. Hy is gebore in Birmingham en was die seun van 'n vervaardiger in Birmingham van klein metaalprodukte wat gesterf het toe Boulton 31 was. Teen daardie tyd het Boulton die onderneming 'n paar jaar bestuur, en daarna aansienlik uitgebrei en die bedrywighede by die Soho Manufactory, wat deur hom gebou is, gekonsolideer naby Birmingham. Musea Birmingham Museums: Soho House - Georgian home of the Birmingham industrialist, Matthew Boulton


Andorra is 'n klein ingeslote land in suidwestelike Europa, geleë in die oostelike Pireneë-gebergte en begrens deur Spanje en Frankryk. Met 'n oppervlakte van 468 km² is dit die kleinste land in Europa maar ook die grootste van die Europese dwergstate. Andorra is hoofsaaklik bergagtig, waarvan die hoogste die Coma Pedrosa is teen 2 942 meter (9 652 vt), en die gemiddelde hoogte van Andorra is 1 996 meter (6 549 vt). Die land word deursny deur drie nou valleie in 'n Y-vorm wat ineen vloei by die hoofstroom, die Gran Valira-rivier en die land verlaat vir Spanje (by Andorra se laagste punt van 840 m of 2 756 vt). Andorra se klimaat is soortgelyk aan die van sy bure se gematigde klimate, maar die hoër ligging beteken daar is gemiddeld meer sneeu in die winter, laer humiditeit, en dit is effens koeler in die somer. Daar is gemiddeld 300 dae per jaar sonskyn. Fitogeografies behoort Andorra tot die Atlanties-Europese provinsie van die Sirkum-boreale streek binne die Boreale koninkryk. Volgens die WWF behoort die streek aan die Pirenese gemengde en naaldwoude eko-streek.


'n Skiepertjie (Nederlands: Schipperke) is 'n klein Belgiese hondjie met 'n oorsprong in die vroeë 16de eeu. Skiepertjies is klein hondjies met 'n dubbelpels van sagte dons aan die onderkant en growwer, langer hare aan die bokant. Die ras het 'n langhaarmaan, wat met 'n punt hang teen die rug af, tot by die kruis. Hoewel hul meesal swart van kleur is, kom hul somtyds ook in ligbruin voor. Die hondjies is bekend vir hulle stoute, nuuskierige en somtyds hardkoppige temperament. Skiepertjies is baie energiek en benodig gereëlde oefening en kan veeleisend wees vir eienaars aangesien hulle nie altyd gehoorsaam is nie. Hulle is verder bekend vir hulle wakker geblaf as hulle van indringers bewus raak en is dus goeie waghonde. Die naam skiepertjie, kom van die Nederlands ""Schipperke"" wat "klein kapteintjie" beteken. Die hondjies het hul naam gekry aangesien hulle in België en Nederland op kanaalbote gewerk het, ondermeer as waghonde en muisvangers. Die hondjie word geklassifiseer as 'n nutshond, 'n beskrywing vir nuttige honde wat vir verskillende doeleindes gebruik kan word.


Sts 71 is ’n fossiele skedel van die spesie Australopithecus africanus wat in 1947 in die Sterkfonteingrotte in Suid-Afrika ontdek is deur die paleontoloog Robert Broom. In 1972 het John Wallace Sts 71 verbind met Sts 36, ’n onderste kakebeen wat op dieselfde plek ontdek is, danksy die afslytingspatroon van die tande. Dit is na raming sowat 2,5 miljoen jaar oud. Sts 71 het ’n kleiner skedel en gelaatstrekke as enige vroulike lid van Australopithecus wat al ontdek is, maar volgens die tande is dit manlik. Die kakebene steek vorentoe uit en die kouspiere is groot. Die brein was sowat 428 cm3. "Foto's van Sts 71". Geargiveer vanaf die oorspronklike op 2007-10-17. Besoek op 2014-03-01. "Foto's van Sts 71 en Sts 36 saam". Geargiveer vanaf die oorspronklike op 2007-09-27. Besoek op 2014-03-01. Larsen, Clark Spencer, Matter, Robert M, Gebo, Daniel L (1991). Human Origins: the fossil record. Waveland Press, Prospect Heights, IL. ISBN 0-88133-575-4.AS1-onderhoud: meer as een naam: authors list (link)


Siries (ܠܫܢܐ ܣܘܪܝܝܐ Leššānā Suryāyā; [/lɛʃʃɑːnɑː surjɑːjɑː/]) is 'n dialek van Aramees wat op 'n vroeëre stadium dwarsdeur die Midde-Ooste gepraat is. Die taal is lid van die Noordwes-Semitiese taalfamilie. Siries het 'n kulturele en literêre invloed op die ontwikkeling van Arabies gehad wat dit in die 14de eeu n.C. vervang het. Siries word nog as die liturgiese taal deur die Siries kerke in die Midde-Ooste en Indië gebruik. Dit is ook as 'n minderheidstaal in Irak erken. 'n Moderne herlewing het beperkte sukses opgelewer, insluitend die skepping van Siries koerante. Die taal word ook in sommige Assiriese skole in Indië, Israel, Irak en Swede geleer. Dit word in die Siriese alfabet geskryf wat regstreeks van die Aramese alfabet afgelei is. "Ethnologue: Languages of the World, Seventeenth edition, Syriac" (in Engels). Ethnologue. Geargiveer vanaf die oorspronklike op 5 Junie 2019. Besoek op 17 Oktober 2015. Sien gerus Wikipedia se uitgawe in Siries Wikimedia Commons het meer media in die kategorie Siries. Beth Mardutho – The Syriac Institute


Beige is 'n baie ligte bruin kleur, onder andere beskryf as 'n vaal sand ligbruin kleur, 'n grys-bruin, 'n ligte grys-geelbruin, of 'n ligte tot grys geel. Dit word deesdae gebruik vir 'n verskeidenheid van ligte skakerings wat gekies word vir hul neutrale of bleekwit voorkoms. Beige word as 'n kleurterm gebruik in die moderne sin in Frankryk sedert 1855–1860 en die skrywer Edmond de Goncourt gebruik dit in sy roman La Fille Elisa in 1877. Die eerste opgetekende gebruik van beige as 'n kleurnaam in Engels is in 1887. Sedert die 1920's het die betekenis van die term beige uitgebrei tot 'n punt waar dit nie net gebruik word vir 'n ligte geelbruin kleur nie, maar ook vir 'n wye verskeidenheid van ligte bruin- en ligbruinskakerings. Beige is uiters moeilik om te produseer in tradisionele geneutraliseerde CMYK-drukwerk as gevolg van die lae vlakke van ink op elke plaat; dikwels sal dit in pers of groen druk en die resultate sal waarskynlik wissel in 'n enkele oplaag.


Ezemvelo KZN-Natuurlewe is 'n regeringsorganisasie wat verantwoordelik is vir die bewaring van die natuur en biodiversiteit in KwaZulu-Natal-provinsie, Suid-Afrika. Die hoofkwartier is in Queen Elizabeth Park geleë op die noordelike hange van Pietermaritzburg, KwaZulu-Natal se provinsiale hoofstad. In 1947 is die Natalse Parke, Wild- en Visbewaringsraad gestig deur wetgewing wat betrekking het op die natuurlewe in Natal en Zoeloeland, daardie tyd 'n enkele provinsie van Suid-Afrika bekend as Natal. Die naam van die organisasie is later vereenvoudig tot die Natalse Parkeraad tot in 1994. In 1982 het Dr Mangosuthu Buthelezi die KwaZulu Buro van natuurlike hulpbronne en later die KwaZulu Departement van Natuurbewaring op die been gebring, wat bewaringsgebiede bestuur het in die voormalige KwaZulu-tuisland. Na die einde van apartheid het die Natalse Parkeraad Natal en KwaZulu Departement van Natuurbewaring tot 'n enkele organisasie saamgesmelt, wat uiteindelik geheet het die KwaZulu-Natal Natuurbewaringsdiens. Meer onlangs is die naam verander na Ezemvelo KZN-Natuurlewe. Die Natalse Parkeraad was instrumenteel om die Witrenoster (Ceratotherium simum simum) van uitwissing te red.


Die Turonium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Laat Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 93,9 tot 89,8 miljoen jaar gelede. Dit is voorafgegaan deur die Senomanium en gevolg deur die Coniakium. Die Turonium is in 1842 deur die paleontoloog Alcide d'Orbigny genoem na Tours in die Franse département Indre-et-Loire. Die basis van die etage word gedefinieer deur die eerste voorkoms van die ammoniet Watinoceras devonense, en die bokant deur die eerste voorkoms van die tweekleppige Cremnoceramus rotundatus. Belangrike gidsfossiele vir die tydperk is die tweekleppiges Inoceramus schloenbachi, Inoceramus lamarcki en Inoceramus labiatus. Die globale stratotipepunt vir die basis van die Turonium is naby Pueblo in Colorado, VSA. Gradstein et al. (2012) Kennedy et al. (2005) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Schlosshotel Kronberg Kronberg im Taunus, Hesse  Duitsland Geopen in 1954 Standaardkamers 14 Superior-kamers 23 Deluxe-kamers 14 Suites 9 Geriewe Restourant, kroeg, Victoria Lounge, Beauty Cottage, gholfbaan Kategorie Webtuiste Schlosshotel Kronberg Die Schlosshotel Kronberg (oorspronklik bekend as Schloss Friedrichshof) is 'n luukse hotel in Kronberg im Taunus in die Duitse deelstaat Hesse. Die vyfster-landhotel is in 'n park met 'n aangrensende gholfbaan in die Taunus-bergreeks naby Frankfurt am Main geleë en veral gewild by gholfspelers, fynproewers en kunsliefhebbers. Die Schlosshotel Kronberg is in besit van die landgraaf en die prinse van Hesse en het sy deure in 1954 as Grand Hotel geopen. Die kasteel is oorspronklik in opdrag van Viktoria, die weduwee van keiser Friedrich en moeder van die laaste Duitse keiser Wilhelm II, gebou en in 1893 voltooi. Vandag word dit by die indrukwekkendste kastele in Duitsland gereken, onder meer vanweë sy eksklusiewe meubilering en sy versameling van antiekhede en skilderye uit die privaatbesit van Viktoria wat die outentieke indruk van 'n kasteel uit die Wilhelminiese tydperk skep.


Die Smithse rooiklipkonyn (Pronolagus rupestris) is 'n konyn wat in die Wes-Kaap, Oos-Kaap, Vrystaat en die suidelike gedeelte van die Noord-Kaap voorkom. Die dier se pels is dig en grof en die kleur is sout-en-peper rooibruin terwyl die onderkant roeserig dofgeel is. Die ken en wange is wit of gryswit. Die diertjie se massa is 1.3 - 3.1 kg. Hierdie spesie is die kleinste van die klipkonyne. Hulle vreet gras, veral jong gras. Hulle kom voor in rotsagtige terrein soos kranse, kliprantjies en rotsagtige klowe met eetbare gras en beweeg nooit weg van hulle tuiste nie. Hulle natuurlike vyande is die luiperd, rooikat en vaalboskat. Na 'n draagtyd van een maand word een of twee kleintjies gebore gewoonlik in die somer. Lys van Suider-Afrikaanse soogdiere Lys van Suider-Afrikaanse soogdiere volgens wetenskaplike name Suider-Afrikaanse soogdiere en hul ordes Die Soogdiergids van Suider-Afrika. Burger Cillié. 2009. ISBN 978-1-875093-46-5 Smith, A. T. & Boyer, A. F. (2008). "Pronolagus rupestris". IUCN Rooilys van Bedreigde Spesies. Weergawe 2013.1. Internasionale Unie vir die Bewaring van die Natuur.


Die Departement van Staatsveiligheid (Roemeens: Departamentul Securității Statului, algemeen bekend as die Securitate) was die amptelike staatsveiligheidsdiens van die Sosialistiese Republiek van Roemenië. Dit is algemeen beskou as een van die grootste, effektiefste en mees onderdrukkende intelligensie- en geheime polisie-agentskappe in die wêreld. Stasi – die amptelike staatsveiligheidsdiens van Oos-Duitsland (DDR) Hierdie artikel is ’n saadjie. Voel vry om Wikipedia te help deur dit uit te brei.


Die Duinebruidsbos (Pavetta revoluta) is 'n struik of klein boom wat voorkom vanaf Port Elizabeth tot noord van Maputo en weswaarts tot by Mahikeng. Die boom se blare is dik en leeragtig en die punte stomp. Daar is opvallende domatiums op die blaar. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Danium is die eerste chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Paleoseen), en dus van die Kainosoïkum-era. Dit verwys na ’n tydperk sowel as die gesteentes wat in dié tydperk gevorm het. Die tydperk was van sowat 66 tot 61,6 miljoen jaar gelede. Dit is voorafgegaan deur die Maastricht, die laaste etage/tydsnede van die Kryt-periode en Mesosoïese Era, en is gevolg deur die Selandium. Die Danium is in 1847 deur die Switserse paleontoloog Pierre Jean Édouard Desor genoem na Denemarke. In die 19de eeu is die Danium dikwels nog gereken as deel van die Kryt omdat baie krytgesteentes in Europa in die Danium afgeset is wat nie duidelik van die onderliggende Maastricht onderskei kan word nie. Die basis van die etage (die K-Pg-grens) word gedefinieer deur ’n duidelik herkenbare laag ryk aan iridium, wat waarskynlik afkomstig was van die meteoriet-impak wat die Kryt-Paleogeen-uitwissing veroorsaak het waarin onder meer die ammoniete en dinosourusse uitgesterf het. Die bokant word gedefinieer deur die magnetostratigrafiese chronosone C27r, net bo ’n radiasie binne die kalkagtige nanoplanktongenus Fasciculithus en deur die eerste verskyning van die nanoplankton Neochiastozygus perfectus.


Die Ipresium is ’n chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Eoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 56 tot 47,8 miljoen jaar gelede. Dit is voorafgegaan deur die Tanetium en gevolg deur die Lutetium. Die Ipresium is in 1849 deur die Belgiese geoloog André Dumont genoem na Ieper in België (Frans: Ypres). Die huidige etage het egter min gemeen met die oorspronklike definisie. Hoewel die tipeligging oorspronklik in die omgewing van Ieper was, lê die globale stratotipepunt nou in die Dababiya-profiel in die omgewing van Luxor in Egipte. Die basis van die etage word gedefinieer deur ’n negatiewe δ13C-anomalie en die bokant deur die laaste voorkoms van die Foraminifera-genus Hantkenina. Die Ipresium het begin met ’n skielike en kortstondige styging in die klimaat. Dit was ook in die res van die tydsnede baie warm en sou in die daaropvolgende Lutetium warm bly. Gradstein et al.


Die Kurkbasklapper (Strychnos cocculoides) is 'n boom wat voorkom vanaf die noordsentrale deel van Suid-Afrika tot in Zimbabwe en weswaarts tot by Owambo in die noorde van Namibië. Die boom groei in bosveld op sandgrond of rotsagtige heuwels. Klappers Klappers van nader Stam Bas Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Kurkbasklapper. Wikispecies het meer inligting verwant aan Kurkbasklapper Hierdie artikel is ’n saadjie. Voel vry om Wikipedia te help deur dit uit te brei.


Die Chattium is die laaste chronostratigrafiese etage sowel as geologiese tydsnede van onderskeidelik die sisteem en periode Paleogeen (serie/epog Oligoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 28,1 tot 23,03 miljoen jaar gelede. Dit is voorafgegaan deur die Rupelium en gevolg deur die eerste etage/tydsnede van die Neogeen, die Aquitanium. Die Chattium is in 1894 deur die Duitse paleontoloog Theodor Fuchs genoem na die Germaanse stam die Chatte. Die oorspronklike tipeligging is in die omgewing van die Duitse stad Kassel. Die basis van die etage word gedefinieer deur die laaste voorkoms van die Foraminifera Chiloguembelina, en die bokant deur die begin van die magnetiese chronosone C6Cn.2, die eerste voorkoms van die Foraminifera Paragloborotalia kugleri en die laaste voorkoms van die nannoplankton Reticulofenestra bisecta. Gradstein et al. (2012) (de) Fuchs, T.; 2004: Tertiaerfossilien aus den kohlenführenden Miocaenablagerungen der Umgebung von Krapina und Radaboj und über die Stellung der sogenannten "Aquitanischen Stufe", Königlich- Ungarische Geologische Anstalt, Mittheilungen und Jahrbuch 10, p. 163-175.


Die Gelasium is die eerste chronostratigrafiese etage sowel as geologiese tydsnede van onderskeidelik die huidige sisteem en periode, die Kwartêr (serie/epog Pleistoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 2,588 tot 1,806 miljoen jaar gelede. Dit is voorafgegaan deur die laaste etage/tydsnede van die Neogeen, die Piasensium, en gevolg deur die Kalabrium. Aan die begin van dié tydperk het die eerste yskappe by die pole ontstaan, wat ook verder oor die aarde versprei het. In min of meer dié tyd het die seewater ook afgekoel, waarmee die ystydperk begin het wat vandag nog voortduur. Die basis van die etage word gedefinieer deur die laaste voorkoms van die nannoplankton-soorte Discoaster pentaradiatus en Discoaster surculus, asook die omkering van die aarde se magneetveld; die bokant word gedefinieer deur die laaste voorkoms van die nannoplankton Discoaster brouweri en die Foraminifera Globigerinoides extremus, en die eerste voorkoms van Gephyrocapsa spp. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Karel XIII (Sweeds/Noors: Karl; Stockholm, 7 Oktober 1748 – aldaar, 5 Februarie 1818) was van 1809 tot 1818 die koning van Swede en van 1814 tot 1818 as Karel II die koning van Noorweë. Karel, uit die huis Holstein-Gottorp, was die tweede seun van koning Adolf Frederik van Swede en Louisa Ulrika van Pruise, die suster van Frederik II van Pruise. Hy volg 'n loopbaan in die vloot en word 'n admiraal, waar hy enkele suksesvolle seeslae in die Russies-Sweedse Oorlog (1788–1790) lewer. Na sy broer, koning Gustaaf III in 1792 vermoor is, was hy vier jaar lank regent vir die minderjarige kroonprins Gustaaf IV. Die werklike regering is egter deur sy vertroueling, baron Gustaf Adolf Reuterholm behartig, wat hy in die Geheime Raad aangestel het. Reuterholm het aanvanklik hervormings deurgevoer, onder andere meer persvryheid. Nadat die Sweedse pers met besprekinge oor die meriete van die republikeinse grondwette van Frankryk en die Verenigde State van Amerika begin, is die liberalisering stopgesit. Toe Gustaaf IV meerderjarig word moes Reuterholm na die buiteland vlug. Sy oom, Karel XII het homself na sy landgoed teruggetrek.


Die Sultana is 'n wit of liggroen, ovaal pitlose druiwesoort ook Sultanina genoem, Thompson Seedless (Verenigde State van Amerika), Lady de Coverly (Engeland), en ovaalvrug Kishmish (Turkye, Palestina). Daar word aanvaar dat dit afkomstig is van die Asiatiese deel van die Ottomaanse Ryk. In sommige lande, veral die Statebondslande, is dit ook die naam gegee aan die rosyntjie gemaak van sultana of groter pitlose druiwe; dus word sultanarosyne dikwels net "sultanas" genoem. Dit is gewoonlik groter as Zante korente (wat eintlik 'n soort van gedroogde druiwe is, nie korente in die botaniese sin nie), en die Thompson verskeidenheid is kleiner as baie gekeurde rosyne. In die VSA, is die naam "raisin" (rosyntjie) van toepassing op alle gedroogde druiwe, so word die bekende ontbytgraan "Sultana Bra " in Australië en die Verenigde Koninkryk Raisin Bran genoem in die Verenigde State. Thompson rosyne Sultana is klein, soet en het 'n goue kleur. Nog 'n pitlose druiwesoort van die voormalige Ottomaanse Ryk, die ovaalvrug Kishmish, word ook sultana genoem.


Die 56ste Oscar-toekenningsaand is op 9 April 1984 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1983. Die aanbieder was Johnny Carson. Die 1,5 meter lange Linda Hunt het die Oscar vir beste vroulike byspeler gewen vir haar rol as Billy Kwan, ’n manlike Chinees-Australiese fotograaf in The Year of Living Dangerously. Sy was die eerste akteur wat ’n Oscar gewen het vir die uitbeelding van ’n karakter van die teenoorgestelde geslag. Gordon Willis, ’n gerespekteerde kinematograaf wat veral bekend is vir sy onbenoemde werk aan The Godfather, The Godfather: Part II en Manhattan, het sy eerste benoeming gekry vir beste kinematografie vir Zelig. Toe die draaiboekskrywer Horton Foote in 1963 aangekondig is as wenner van die Oscar vir die beste verwerkte draaiboek vir To Kill a Mockingbird, was hy nie op die seremonie nie omdat hy nie gedink het hy sou wen nie. Dié keer was hy wel teenwoordig en het hy weer gewen, vir beste oorspronklike draaiboek vir Tender Mercies.


2 Timoteus is die 16de boek in die Nuwe Testament van die Bybel. Hierdie boek, 'n brief aan Timoteus, is uit 'n gevangenis geskryf en daarin word Timoteus aangespoor om in 'n tyd van toenemende afvalligheid te volhard. Hy moet die Woord verkondig en mense bemoedig deur met geduld onderrig te gee. Hy moet aan die Heilige Skrif vashou as rigsnoer vir lewe en leer. Daarby moet hy in geloof, volharding, geduld en liefde die voorbeeld navolg van die skrywer wat nou aan die einde van sy lewe gekom het. Die Bybel: Nuwe vertaling (Bybelgenootskap van Suid-Afrika)


Theodoricus of Theodorik was 'n teenpous in die Rooms Katolieke Kerk van 9 September 1100 tot Januarie 1101. Na Teenpous Clemens III was hy die tweede teenpous teen Pous Paschalis II. Theodoricus was 'n monnik in die Orde van die Benediktyne in die klooster van SS. Trinita della Cava in Salerno en word later ab. In 1084 word Theodoricus deur teenpous Clemens III aangestel as kardinaal-diaken van Santa Maria in Via Lata en kort daarna as kardinaal-biskop van Albano. As gevolg van 'n fout in die “Annales Romani” word hy soms ten onregte as biskop van Santa Rufina aangedui. In 1098 lei Theodoricus 'n gesantskap na die Duitse keiser Hendrik IV. Na die dood van Clemens III kies sy aanhangers vir Theodoricus as pous. Hy word in die geheim gekroon in die nag van 9 na 10 September 1100. In teenstelling met die meeste pouse het hy sy eie naam behou as pous. Theodoricus hou Rome in hande vir 'n paar maande na sy verkiesing. Toe Paschalis egter in Januarie 1101 uit Suid-Italië terugkeer word hy gedwing om te vlug. Paschalis se troepe het hom egter agterna gesit en gevang.


Ryno Barnes (gebore in Kaapstad op 5 November 1981) is ’n Suid-Afrikaanse rugbyspeler wat op haker speel vir die Griekwas in die Curriebeker en as plaasvervanger-haker in die Superrugbykompetisie vir die Cheetahs. Ryno Barnes by SARugby.co.za Ryno Barnes by itsrugby.co.uk


Gary Cooper (geb. Frank James Cooper; 7 Mei 1901 – 13 Mei 1961) was ’n Amerikaanse rolprentakteur. Hy was bekend vir sy stemmige, onverstoorbare styl en het sukses in verskeie genres behaal, waaronder die Wilde Weste (High Noon), misdaad (City Streets), komedie (Mr. Deeds Goes to Town) en drama (The Pride of the Yankees). Sy loopbaan het gestrek van 1925 tot net voor sy dood in 1961 en sluit in meer as honderd rolprente. Hy is vyf keer vir ’n Oscar vir beste akteur benoem en het twee daarvan gewen. Hy het ook op die 33ste Oscar-toekenningsaand in 1961 ’n ereprys ontvang. Cooper is in Helena, Montana, gebore as een van die twee seuns van ’n egpaar wat uit Engeland geïmmigreer het, Alice en Charles Henry Cooper. Sy pa was ’n boer wat later ’n prokureur en regter geword het. Cooper en sy broer het tussen 1910 en 1913 aan die Dunstable-grammatikaskool in Bedfordshire, Engeland, skoolgegaan. Ná die uitbreek van die Eerste Wêreldoorlog het hulle teruggegaan Amerika toe en in Bozeman, Montana, hul studies voortgesit.


Die Gryskopmossie (Passer diffusus) is 'n algemene standvoël in boomveld en ander gebiede met bome. Hulle kom ook in tuine voor maar vermy gewoonlik stads- en dorpsgebiede. Hulle maak nes in 'n gat in 'n boom, paal of gebou; ook die ou neste van ander voëls. Die voël is 15 cm groot en weeg 20 - 30 gram. In Engels staan die voël bekend as die Southern Grey-headed Sparrow. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Passer diffusus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 5 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Charles Robert Redford Jr. (geb. 18 Augustus 1936) is ’n Amerikaanse akteur en regisseur en die stigter van die Sundance-rolprentfees. Hy het twee Oscars ontvang: in 1981 vir beste regisseur vir Ordinary People en in 2002 een vir sy lewenslange bydrae tot die rolprentbedryf. In 2010 is Franse ridderskap aan hom toegeken in die Legion d'Honneur. Redford is in Santa Monica, Kalifornië, gebore. Sy pa was Charles Robert Redford Sr., ’n melkman wat ’n rekenmeester geword het, en sy ma Martha Hart, van Texas. Hy het ’n stiefbroer, William, uit sy pa se tweede huwelik. Sy gesin het na Van Nuys, Los Angeles, verhuis terwyl sy pa in El Segundo gewerk het. Hy het skoolgegaan aan die Hoërskool Van Nuys en daarna het hy ’n jaar en ’n half aan die Universiteit van Colorado studeer. Nadat die universiteit hom gevra het om te gaan, het hy na Europa gereis waar hy in Frankryk, Spanje en Italië gebly het. Hy het later skildering studeer aan die Pratt-instituut in Brooklyn en klas geloop aan die American Academy of Dramatic Arts in New York.


Hierdie artikel gaan oor fetisjisme in antropologie. Vir seksuele fetisjisme, sien seksuele fetisjisme. ’n Fetisj is ’n voorwerp wat volgens sekere mense bonatuurlike magte het, of spesifiek ’n mensgemaakte voorwerp wat ’n mag oor mense het. Die term kom van die Franse woord fétiche, wat weer van die Portugese woord feitiço kom, wat weer van die Latynse facticius ("kunsmatig") en facere ("om te maak") afgelei is. Die konsep is in 1757 voorgestel deur die Franse skrywer Charles de Brosses en is in die 18de eeu deur Franse en Duitse geleerdes gebruik om die vroegste stadiums van godsdiens te kenmerk. Voorbeelde daarvan is die voodoo van Wes-Afrika, waar geglo word fetisje soos beeldjies of gedroogde dele van diere het bonatuurlike magte, of in die ou geloof van Indiane, waar die beer die sjamaan verteenwoordig het, die bison die voorsiener, die bergleeu die vegter en die wolf die padvinder. In die 19de eeu is die teorie van "gebruiksgoedere-fetisjisme" deur Karl Marx ontwikkel om ’n belangrike komponent van kapitalisme te beskryf.


Marum is 'n voormalige munisipaliteit en 'n dorp in die provinsie Groningen in die noordooste van Nederland. Op 1 Januarie 2019 is Marum opgegaan in die nuwe munisipaliteit Westerkwartier. Bakkerom, Baktil, Boerakker, De Haar, Hamrik, De Jammer, Jonkersvaart, Keuningswijk, De Linde, Lucaswolde, 't Malijk, Marum, Niebert, Noordwijk, Nuis, Trimunt, Willemstad, De Wilp en Zethuis. Amptelike webwerf Geargiveer 13 Februarie 2015 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Herrerasaurids is van die oudste bekende dinosourusse en verskyn in die fossielrekord van die Laat Trias-periode 231,4 miljoen jaar gelede. Hulle het aan die einde van die Trias uitgesterf. Hulle was klein (nie langer as 4 m nie), vleisetende teropodes. Die bekendste voorbeelde was van Suid-Amerika (Brasilië en Argentinië), waar hulle in die 1960's vir die eerste keer ontdek is. Herrerasourides se anatomie is ongewoon en hulle word nie beskou as voorsate van enige latere dinosourusgroepe nie. Hierdie artikel is ’n saadjie. Voel vry om Wikipedia te help deur dit uit te brei.


ICD10 Hoofstuk VIII omvat siektes van die oor en agteroorbeen, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes H60 tot H95. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


'n Limniese uitbarsting is 'n rare natuurverskynsel waar 'n groot hoeveelheid koolstofdioksied (of metaangas) uit 'n see of meer opborrel. Die gas los in die water op wat na 'n lang periode versadiging bereik en dan skielik ontsnap. Dit kan tot die grootskaalse dood van mense en diere langs die oewers lei wat in hierdie gasse verstik. Nyosmeer Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Loxton is 'n klein gemeente van die Nederduitse Gereformeerde Kerk op die gelyknamige dorpie in die provinsie Noord-Kaap en die Sinode van Noord-Kaapland. Omdat die gemeente Victoria-Wes in die ou taal 18 uur te perd lank en 13 uur te perd breed was en 1 250 lede getel het, is daar 'n behoefte gevoel om hom kleiner te kry. So het eers Vosburg ontstaan, 10 uur te perd van Victoria-Wes af op die hoofpad na Prieska, en daarna Loxton, agt uur te perd op die groot pad tussen Victoria-Wes en Fraserburg. Die NG Kerk het 'n leidende rol gespeel in die totstandkoming van die dorp Loxton toe die gemeente in 1899 op die plaas Phezantefontein (ook gespel Fizantefontein) gestig is. Die Ringskommissie van Beaufort het dié plaas bo Slangfontein verkies en 'n komitee het toe die plaas van die heer A.E. Loxton aangekoop teen £7 500 en die plek na hom genoem omdat hy £50 geskenk het vir die predikant se sustentasiefonds. Ds. G.A. Maeder, predikant van die NG gemeente Victoria-Wes, het in die stigting 'n leidende en besielende rol gespeel en die nuwe gemeente jare lank as konsulent gedien.


Die Rio Araguaia [ˈʁi.u ɐɾɐˈɡwaj.jɐ] is 'n groot noord-vloeiende rivier in Suid-Amerika. Die rivier, met 'n lengte van 1 910 km, is die vyfde langste rivier in Brasilië na die Amasonerivier, die Río Paraná, die Rio São Francisco en die Rio Tocantins, en die derde langste rivier, wat net in dié land vloei. Die Rio Araguaia is die grootste sytak van die Rio Tocantins. Die naam van die rivier beteken "Rivier van die (rooi) Aras" in die inheemse Tupi-taal. Die Rio Araguaia vloei deur die volgende deelstate: Goiás, Mato Grosso, Tocantins en Pará. Dit ontspring naby die driehoek van die deelstate Goiás, Mato Grosso do Sul en Mato Grosso. Aansluitend vorm die rivier die grens tussen Mato Grosso in die weste en Goiás, later Tocantins in die ooste, verder noord tussen Pará in die weste en Tocantins in die ooste. Later mond die Rio Araguaia naby São João do Araguaia in die Rio Tocantins uit, wat verder noord naby Belém in die Atlantiese Oseaan uitmond.


Die brief aan die Galasiërs is die 9de boek in die Nuwe Testament van die Bybel. Die brief is geskryf om die gemeente van Galasië te waarsku teen die optrede van sekere dwaalleraars wat van elders af ingedring het. Hierdie mense het die gesag van die apostel betwis en het verkondig dat die nie-Jode slegs ook gered kon word deur die wet van Moses te onderhou. Paulus reageer skerp deur daarop te wys dat hy sy apostelskap direk van Christus ontvang het en dat verlossing verkry word deur in Christus te glo, nie deur wetsonderhouding nie. Christus het die gelowige vrygemaak van die wet, en nou moet die vrug van die Heilige Gees in hulle lewe sigbaar word. Die inhoud van hierdie brief kom deels ooreen met dié van die brief aan die Romeine. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Galasiërs.


George-lughawe (IATA-kode: GRJ, ICAO: FAGG) is 'n openbare lughawe in George, Suid-Afrika. Dit het voorheen bekend gestaan as die P.W. Botha Lughawe, genoem na die staatspresident wie tot sy dood naby George gewoon het. Dit is in 1977 gebou as 'n replika van die lughawe op Keetmanshoop, Namibië, maar weens sy uitbreiding en renovasie lyk dit nou heelwat anders. George-lughawe het die toekenning vir Afrika se beste lughawe in die kategorie onder twee miljoen passasiers per jaar sewe keer ingepalm, die laaste keer in 2018. Dit is ook die veiligste lughawe van Afrika en dié vasteland se eerste ene wat net met sonkrag aangedryf word. Die prys word deur die Airports Council International (ACI) toegeken. Die lughawe het 785 486 passasiers in 2017 bedien, vergelyke met die 154 000 in 2003. Op 7 Desember 2009 het 'n Embraer ERJ 135-vliegtuig van Airlink, tydens 'n geskeduleerde vlug (SA-8625), gegly in nat weerstoestande en by die einde van die aanloopbaan afgegly en op die R404-pad tot stilstand gekom.


Gemoedsteurings is ’n groep geestesteurings wat veroorsaak word deur ’n versteuring van die persoon se gemoedstoestand. Twee soorte gemoedsteurings word onderskei; dit hang af of daar maniese of hipomanies episodes betrokke is of was. Daar is dus depressiesteurings, waarvan kliniese depressie die bekendste en beste nagevors is, en bipolêre gemoedsteuring, voorheen bekend as "maniese depressie", wat gekenmerk word deur afwisselende episodes van manie (of hipomanie) en depressie. Daar is ook depressiesteurings met minder ernstige simptome bekend as distimie en siklotimie. Dit kan ook beïnvloed word deur middelgebruik of voorkom weens ’n mediese toestand. Verskeie skrywers het al voorgestel dat gemoedsteurings ’n evolusionêre aanpassing van die mens is. ’n Depressiewe gemoed kan ’n individu se vermoë verhoog om situasies te hanteer waar ’n poging om ’n belangrike doel na te streef, kan lei tot gevaar, verlies of ’n vermorsing van tyd. In sulke situasies kan ’n lae motivering die voordeel inhou dat sekere aksies vermy word. Dit kan verduidelik hoekom dié steurings so algemeen is en dikwels voorkom tydens ’n persoon se produktiefste jare.


Arena Pantanal is 'n sokkertstadion in Cuiabá, Brasilië. Dit was een van die gasheerstadions vir die FIFA Sokker-Wêreldbekertoernooi in 2014. Die stadion het 'n kapasiteit van 42 968. Sokkerwedstryd tussen Chili en Australië, 2014 FIFA Wêreldbeker. Sokkerwedstryd tussen Bosnië-Herzegowina en Nigerië, 2014 FIFA Wêreldbeker. Hoofartikel: FIFA Sokker-Wêreldbekertoernooi in 2014. Lys van stadions in Brasilië "Diário de Obra da Arena Pantanal" (in Portugees). Geargiveer vanaf die oorspronklike op 10 Januarie 2016. Besoek op 6 Junie 2016. (en) http://www.worldofstadiums.com/south-america/brazil/arena-pantanal/ "Arena Pantanal - Cuiaba". fifa.com (in Engels). Geargiveer vanaf die oorspronklike op 30 November 2019. Besoek op 29 Junie 2015. Wikimedia Commons het meer media in die kategorie Arena Pantanal. (pt) Amptelike webwerf Geargiveer 27 Mei 2013 op Wayback Machine (en) FIFA.com - Inligting oor die stadion Geargiveer 31 Desember 2014 op Wayback Machine


Vancouver is 'n stad op die noord-oewer van die Columbiarivier in die Amerikaanse staat, Washington. Vancouver, gestig in 1852 en ingelyf in 1857, is die vierde grootste stad in die staat, met 'n bevolking van 161 791 (2010-sensus). Vancouver is die setel van Clark County, en is deel van die Portland-Vancouver metropolitaanse gebied, die 24ste grootste metropolitaanse gebied in die Verenigde State. Vancouver deel sy naam met die groter stad van Vancouver wat 491 km noord in die Kanadese provinsie van British Columbia geleë is. Beide stede is na die see-kaptein George Vancouver genoem, alhoewel die Kanadese stad 29 jaar na Vancouver, Washington ingelyf is, en 60 jaar nadat die naam Vancouver vir die eerste keer gebruik is as verwysing na die historiese Fort Vancouver Trading Post op die Columbiarivier. Stadsamptenare het van tyd tot tyd voorgestel dat die Amerikaanse stad se naam verander na Fort Vancouver, Vancouver VSA, of selfs Ou Vancouver, om verwarring met sy noordelike buurman te verminder. Baie inwoners onderskei tussen die twee stede deur te verwys na die Kanadese stad as "Vancouver, BC" en na Vancouver in die VSA as "Vancouver, Washington" of "Vancouver VSA."


Die NG gemeente Oberholzer is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1957. Die kerkgebou is geleë by Vleistraat 25, Oberholzer, Carletonville. In 2013 was die leraars di. M.J. Steyn en I.A. du T. Laubscher. Daar was in daardie jaar 283 doop- en 959 belydende lidmate. Op 27 November 1948 om halfagt die aand is ’n vergadering van alle belangstellendes in die skoolgebou op Blyvooruitzicht byeengeroep om oor te gaan tot die stigting van 'n nuwe gemeente bestaande uit die westelike gedeelte van die gemeente Venterspost. Daar word gestem tussen die name Oberholzer, Wonderfontein en Blyvooruitzicht, en met 'n meerderheid van stemme word eersgenoemde naam as die naam van die nuwe gemeente aanvaar. Ook word gemeld dat volgens die memorielyste die gemeente uit omtrent 650 lidmate bestaan. Op 13 Desember word die eerste en gewone kerkraadsvergadering gehou en eerw. prop. Phillippus Lodewikus Erasmus word tot herder en leraar van die gemeente beroep. Op 9 Januarie 1949 kon die konsulent meld dat die beroepene hom die beroep laat welgeval het en wens om op 19 Februarie georden en bevestig te word.


Die NG gemeente Benoni was die moedergemeente van die Nederduitse Gereformeerde Kerk in die Oos-Randse stad Benoni, maar is in sy eeufeesjaar, 2014, ingelyf by die gemeente Farrarmere, wat sedertdien bekendstaan as die gemeente Jubilaté. Dit was nadat Benoni-Wes reeds vroeër by Benoni ingelyf is, waarna die saamgestelde gemeente die Wes-gemeente se kerkgebou by Parkstraat 29 gebruik het. In die ou dae in Transvaal was daar, by gebrek aan landmeters, ’n bepaalde metode om plase af te baken. ’n Middelpunt is geneem en dan moes ’n man te perd ’n halfuur lank op ’n matige pas ry in ’n noordelike rigting, dan dieselfde afstand van die middelpunt af in ’n suidelike rigting en ook wes- en ooswaarts. Wanneer die vier punte aanmekaargelas word, vorm dit die nuwe plaas se grense. So het egter onreëlmatige stukke grond tussen die afgebakende plase oorgeskiet, wat "uitvalgrond" genoem is. Hierdie uitvalgrond het staatseiendom gebly. 1n 1881 het die ZAR se regering besluit om al die uitvalgrond behoorlik te laat opmeet en van name te voorsien.


Gaspard Musabyimana (Nyamugali, Ruhengeri, 12 Maart 1955) is 'n Rwandese skrywer. Hy woon in België. Les années fatidiques pour le Rwanda. Coup d'œil sur les préparatifs intensifs de la « guerre d'octobre », 1986–1990, (Kigali, 1993) Sexualité, rites et mœurs sexuels de l'ancien Rwanda. Une facette de la culture rwandaise (Brussel 1999) La vraie nature du FPR. D'Ouganda en Rwanda (L'Harmattan, 2003) Sprookjes uit afrikaanse savanne (Brussel, 2003). Met vriende L'APR et les réfugiés rwandais au Zaïre 1996–1997. Un génocide nié (L'Harmattan, 2004) Pratiques et rites sexuels au Rwanda (L'Harmattan, 2006). Rwanda : le mythe des mots (L'Harmattan, 2008) Rwanda, le triomphe de la criminalité politique (L'Harmattan, 2009) Dictionnaire de l'histoire politique du Rwanda (Éditions Scribe, 2011). Rwanda. Vingt ans de pouvoir du FPR. Quel bilan? (Editions Scribe 2014) met Emmanuel Neretse. "argiefkopie". Geargiveer vanaf die oorspronklike op 27 Julie 2015. Besoek op 27 Julie 2015. (fr) www.musabyimana.net


Daar bestaan talle verskillende hoenderrasse oor die wêreld. Hierdie pluimvee is oor duisende jare van die rooiboshoender (gallus gallus) geteel. Anders as meeste makgemaakte spesies het die rooiboshoender nie uitgesterf nie, maar kom dit steeds in die natuur voor. Vandag is daar 'n enorme variasie hoenderrasse van veerpoot-kapokkies tot statigste rooi, swart, wit of gespikkelde pluimvee. Kaalnek Potchefstroom Koekoek Ovambohoender Vendahoender Matabelehoender Aarschotse hoender Ardenner hoender Assendelfter Barnevelder Bergse hangkam Bergse kraaier Brabanter Braekel Crève-Coeur Duitse koekoek Faverolles Hamburgh Katalaanse hoender Kraaikop La Flèche-hoender Maran Minorca Noordhollandse hoender Sebright Sumatrahoender Thüringer baardhoender Vlaanderse koekoek Welsumer Zottegemse hoender Australorp Ayam Cemani Brahma Cochin Chabo Seki-Tuzo Syhoender Totenko Yakido Yamato Yokohama Leghorn Phoenixhoender Plymouth Rock-hoender Rhode Island Red Wyandotte Jersey Giant New Hampshires Herkoms van hoenders... die stemmige nasate van die wilde stamvader uit die bos, Mieliestronk, besoek op 21 Julie 2015


Die Wauchope-obelisk gedenk genl.-maj. Andrew Gilbert Wauchope wat op 11 Desember 1899 tydens die Slag van Magersfontein gesneuwel het. Wauchope is op 19 Desember 1899 in die Logan-familiebegraafplaas, 10 km suid van Matjiesfontein in die Karoo, begrawe. Die begraafplaas lê tussen die N1-nasionale pad en die spoorlyn by die spoorweghalte Memorial en so 'n 500 m van die hoofpad. Ook is daar die bekende Engelse krieketspeler George Alfred Lohmann (1865–1901), die spoorwegingenieur John Maitland Grant (oorlede 1894), verskeie lede van die Logan-familie en enkele Britse soldate begrawe. Teen die kop bo die begraafplasie is daar twee gedenknaalde. Hulle is duidelik sigbaar regs van die pad as 'n mens noordwaarts ry. Die naald naaste aan die N1 herdenk Wauchope, die ander een ingenieur Grant.


Die Gereformeerde Kerke in Namibië is die gemeentes van die Gereformeerde Kerke in Suid-Afrika in Namibië wat sedert Junie 1930 in die destydse Suidwes-Afrika gestig is en teen 2015 reeds 18 gemeentes getel het met 1  917 belydende en 907 dooplidmate. Omstreeks 2015 het vyf gemeentes, Aranos, Outjo, Biermanskool, Namib Kus en Khomas Hoogland hulle losgemaak van die kerkverband. Die eerste drie gemeentes van die Gereformeerde Kerk is eers in 1930 in die mandaatgebied Suidwes-Afrika gestig, meer as drie dekades ná die eerste NG gemeente, Gibeon, later Mariental genoem. ’n Groot aantal lidmate van die Gereformeerde Kerk is van 1928 tot '31 teen ’n koste van £500 000 deur die Unie-regering uit Angola na Suidwes-Afrika gerepatrieer en plase toegeken in die distrikte Gobabis, Gibeon en Outjo. Hulle was die oorlewendes en nasate van die Dorslandtrek wat vanaf 1874 in twee groot en ’n kleiner groep uit Transvaal deur die Kalahari (vandaar die naam Dorsland) na eers Suidwes-Afrika en toe in 1880 na Angola getrek het. In dié Portugese kolonie het die Dorslandtrekkers hulle in die omgewing van Humpata gaan vestig waar ds.


Die paprika of rooirissie (Capsicum annuum) is ’n spesie van die genus Capsicum, wat inheems is aan suidelike Noord-Amerika en noordelike Suid-Amerika. Dit is die algemeenste van die vyf capsicums wat vir huislike gebruik gekweek word. Hoewel die naam afgelei is van die Latynse woord annus (“jaar”), is die plant nie ’n jaarplant nie. Dit kan sonder ryp ’n paar seisoene oorleef en ’n groot meerjarige struik word. Die enkelblomme is naaswit (soms pers) en die stam is vol takke en tot 60 cm hoog. Die vrug is ’n bessie en kan groen, geel of rooi wees wanneer dit ryp is. Die talle kultivars het ’n groot verskeidenheid rissies wat dwarsoor die wêreld geëet word. Hulle het ’n groot verskeidenheid vorms en groottes en is matig of warm; dit wissel van soetrissies tot brandrissies. Die kultivars is ontwikkel van die wilde Amerikaanse voëlrissie wat steeds in warmer dele van Amerika aangetref word. Hoewel die spesie in die meeste klimate kan groei, verkies dit warm, droë toestande. Sommige kultivars word gekweek as huisplante en staan bekend as sierrissies.


Sensu is ’n Latynse woord wat "in die sin van" beteken. Dit word op ’n paar terreine gebruik, onder meer biologie, geologie, taalkunde en die reg. Dit verwys gewoonlik na hoe streng of losweg ’n uitdrukking gebruik word om ’n sekere begrip oor te dra. Die fases waarin dit gebruik word, is sensu stricto ("in die eng sin", afgekort as s.s.), sensu lato ("in die breë sin", afgekort as s.l.) en sensu amplo ("in die algemene sin", soortgelyk aan sensu lato). As dit van toepassing is, kan die vergelykende of oortreffende trap gebruik word om "meer" en "mees" aan te dui. Sensu stricto word dan sensu strictiore ("in die enger sin") en sensu strictissimo ("in die engste sin"). Huidige definisies van die planteryk, Plantae, wys hoe die woorde op ’n biologiese grondslag gebruik kan word. Een definisie van Plantae is dat dit bestaan uit alle Viridiplantae (groen plante), alle Rhodophyta (rooi alge) en alle Glaucophyta (mikroskopiese varswateralge).


’n Likeur is ’n alkoholiese drankie wat van gedistilleerde drank gemaak is en gegeur is met vrugte, room, kruie, speserye, blomme of neute, met ekstra suiker of ander versoeter bygevoeg. Hulle is gewoonlik taamlik soet; hulle word meestal nie lank verouder nadat die bestanddele gemeng is nie, hoewel hulle vir ’n ruk gelos word sodat die geure kan meng. Likeurs kom histories van kruiemedisyne af; hulle is in die 13de eeu al in Italië gemaak – dikwels deur monnike. Deesdae word dit wêreldwyd op verskillende maniere voorgesit: net so, oor ys gegooi, saam met koffie, gemeng met room en ander mengmiddels om skemerkelkies te maak ens. Hulle word ook dikwels saam met of ná ’n nagereg voorgesit. Dit word ook gebruik om mee te kook. Drankies met verskillend gekleurde lae word van likeurs gemaak: likeurs van verskillende kleure word stadig oor die agterkant van ’n lepel in ’n glas gegooi sodat die likeurs nie meng nie, en so word ’n gestreepte effek verkry. Die term "likeur" kom van die Latynse woord liquifacere ("om vloeibaar te maak").


Die Princeton-universiteit is in 1746 gestig as die Kollege van New Jersey in Elizabeth, New Jersey en klasse het die volgende jaar begin. Die kollege was slegs oop vir mans. Dit het later geskuif na Newark en in 1756 na Princeton. In 1896 was die naam Universiteit van Princeton aanvaar. Die fakulteite het soos volg geopen: Skool vir Ingenieurswese – 1873 Graduate School for non-professional higher studies in liberal arts and sciences – 1901 Skool vir Argitektuur – 1919 Woodrow Wilson School of Public and International Affairs – 1930 Barend du Plessis, Suid-Afrikaanse politikus en vorige lid van die Nasionale Party, asook die Minister van Finansies. Ds. Arnold Meiring, 'n predikant in die Nederduitse Gereformeerde Kerk en moderator van die Transvaalse Sinode. Dr. William Nicol, 'n NG predikant, teoloog, kultuurmens, opvoedkundige en goewerneur van die Transvaal. Dr. Johannes Rudolf Albertyn, 'n leraar in die Nederduitse Gereformeerde Kerk en 'n kenner op die gebied van armesorg en welsyn. Ds. Abraham Faure Louw jr., 'n predikant in die Nederduitse Gereformeerde Kerk wat sy hele bediening in die destydse NG Sinode van Midde-Afrika deurgebring het.


Princeton is 'n nedersetting in die deelstaat Illinois en die administratiewe setel van Bureau County. Princeton is ongeveer 155 km suidwes van Chicago geleë. Princeton, 'n belangrike sentrum vir landbou, is in 1831 gestig toe setlaargesinne uit Nieu-Engeland op soek na goeie landbougrond hulle hier gevestig het. Later het gesinne uit die Mid-Atlantiese deelstate by hulle aangesluit. Nog voor die Amerikaanse Burgeroorlog het inwoners die spoorwegonderneming Burlington Railway genader om 'n spoorweg sowat een myl buite hul nedersetting te bou - as waarborg vir verdere groei. Die gemeenskap het vervolgens begin om die nedersetting uit te brei en sy hoofstraat tot die spoorweg verleng. Amtrak-treindienste (soos die Carl Sandburg-trein op die roete tussen Chicago en Quincy) verbind Princeton met ander nedersettings in Illinois. United States Census Bureau: City and Town Population Totals: 2010-2019. Besoek op 30 Augustus 2020 Collier's Encyclopedia, Crowell-Collier Educational Corporation, Volume 19, bl. 378 David A. Belden and the Bureau County Historical Society: Postcard History Series - Princeton. Charleston, South Carolina: Arcadia Publishing 2010 Amtrak Guide: Carl Sandburg.


'n Koffiekabinet (Engels: Coffee cabinet) is 'n roomys-gebaseerde drankie wat byna uitsluitlik op Rhode Island en in die suidooste van Massachusetts aangetref word. Dit bestaan uit koffieroomys, -stroop, en melk. Die bestanddele word in 'n menger vir drankies of melkskommel gemeng. In onlangse jare het dit moeiliker geword om 'n outentieke kabinet te vind, maar baie romerye op Rhode Island bedien dit nog, insluitend die Delekta's Pharmacy in Warren en die Original Vanilla Bean in South Kingstown. Die Newport Creamery, 'n ketting van familierestaurante wat byna uitsluitlik op Rhode Island aangetref word, bedien 'n variasie van kabinette met ysmelk onder die naam "Awful Awful". Elders in Nieu-Engeland word daar dikwels daarna as 'n frappe verwys. Peter W. Smith, New England Country Store Cookbook, (iUniverse, 2003), pg. 146 ISBN 0-595-25396-2, ISBN 978-0-595-25396-8 [1](bladsy verkry 26 November 2008 op Google Book Search) http://www.newportcreamery.com/ Hierdie artikel is vertaal uit die Engelse Wikipedia


Deportivo Cali is 'n Colombiaanse sokkerklub in Cali, Colombia. Die klub se stadion is Estadio Deportivo Cali. Deportivo Cali is een van die beste sokkerspanne in Suid-Amerika. Hulle het die nasionale kampioenskappe in 1965, 1967, 1969, 1970, 1974, 1996, 1998, 2005-II en 2015-I gewen. Wikimedia Commons het meer media in die kategorie Deportivo Cali. Hierdie artikel is ’n saadjie. Voel vry om Wikipedia te help deur dit uit te brei.


Sir Langham Dale (22 Mei 1826, Kingsclere, Hampshire – 12 Januarie 1898, Mowbray, Kaapstad) was die Kaapkolonie se tweede superintendent-generaal van onderwys. Dale het in 1847 met lof gegradueer aan die Queen's College, Oxford, en is die volgende jaar 'n professoraat in die klassieke aan die Suid-Afrikaanse Kollege in Kaapstad aangebied deur sir John Herschel. Dié amp het hy tot 1858 beklee. Tydens 'n besoek aan Engeland in daardie jaar het hy 'n eredoktorsgraad van die Universiteit van Glasgow ontvang en met sy terugkeer na die Kaap in 1859 is hy aangestel as opvolger van James Rose-Innes as superintendent-generaal van onderwys. Terwyl hy gedien het as voorsitter van die raad van openbare eksaminatore (1859–'72) het hy die oprigting van 'n universiteit voorgestel as opvolger van die Raad van Eksaminatore, waarna hy in 1873 die eerste vise-kanselier van die Universiteit van die Kaap die Goeie Hoop geword het. Hy het opgetree as voorsitter van die Staatsdienskommissie van 1886-'87, was 'n genoot van die Royal Geographical Society en het talle wetenskaplike, klassieke en letterkundige artikels tot die Cape Monthly Magazine bygedra.


Dunwich [ˈdʌnɨtʃ] is 'n nedersetting en civil parish in die Engelse graafskap Suffolk. Dit is in die Suffolk Coast and Heaths-streek geleë, 'n gebied wat vanweë sy buitengewone natuurskoon besondere beskerming geniet, en 92 myl (148 km) noordoos van Londen. Volgens die sensus van 2001 is die bevolking op 804 vasgestel. In die Angel-Saksiese tydperk was Dunwich die hoofstad van die Koninkryk van die Oos-Angele, maar as gevolg van kuserosie het die seehawe net soos die grootste deel van die oorspronklike nedersetting oor die laaste sewe eeue verdwyn. Op sy hoogtepunt was Dunwich 'n belangrike internasionale hawestad wat ten opsigte van sy grootte met 14de eeuse Londen kon meeding. 'n Verwoestende stormvloed, wat die kus van Oos-Anglia in 1286 getref het, het Dunwich se agteruitgang meegebring. Nóg twee stormvloede het in die volgende jaar verwoesting gesaai, die Suid-Engelse vloedramp in Februarie en die St. Lucia-stormvloed. Uiteindelik het die Noordsee-vloede groot dele van die dorpsgebied verdelg en dit verminder tot sy huidige beskeie grootte. Die tragiese lot van die eens magtige hawestad het dit besonders aanloklik gemaak vir romantici.


Mount Saint Elias is 'n berg in Noord-Amerika wat op die grens tussen die Amerikaanse deelstaat Alaska en die Kanadese gebied Yukon geleë is. Met 'n hoogte van 5 489 meter is dit die derde hoogste berg in die Rotsgebergte ná die Mount McKinley en die Mount Logan. Dit is die tweede hoogste berg van beide die VSA en van Kanada. Die Mount Saint Elias is aan die suidwestelike punt van beide Yukon en Kanada se grondgebied net suidwes van die Mount Logan geleë. Mount Saint Elias is op 16 Julie 1741 deur die Russiese ontdekkingsreisiger Vitus Bering ontdek en is genoem ná die Kaap Saint Elias in Alaska. (en) "Mount Saint Elias, Yukon Territory/Alaska" Peakbagger.com. Besoek op 30 April 2015. Wikimedia Commons het meer media in die kategorie Mount Saint Elias. (en) "Mount Saint Elias". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Mount Kosciuszko is met 'n hoogte van 2 228 meter die hoogste berg op die vasteland van Australië, terwyl die hoogste berg op die Australiese kontinent Poensjak Djaia is. Die berg is in die deelstaat Nieu-Suid-Wallis in die Australiese Alpe van die Groot Skeidingsgebergte geleë. Mount Kosciuszko is in 1840 deur die Poolse ontdekkingsreisiger Paweł Strzelecki ontdek en vir die eerste keer bestyg. Hy het die berg ná die Poolse en Amerikaanse nasionale held Tadeusz Kościuszko genoem, wie in die Kościuszko-opstand teen die Koninkryk Pruise en die Russiese Ryk asook in die Amerikaanse Onafhanklikheidsoorlog aan die kant van George Washington teen die Britte geveg het. Naby Mount Kosciuszko is Mount Townsend geleë, met 'n hoogte van 2 209 meter ietwat kleiner. Die name Mount Kosciuszko en Mount Townsend is oorspronklik toegewys aan hierdie berge. By hermeting is uitgevind, dat die as-hoër-beskoude Mount Kosciuszko kleiner is as Mount Townsend. Sodat Mount Kosciuszko die hoër berg kon bly, het die New South Wales Lands Department later die name van die twee berge omgeruil. (en) "Mount Kosciuszko, New South Wales". Peakbagger.com. Besoek op 29 April 2019.


Mount Cook (Māori: Aoraki) is met 'n hoogte van 3 724 meter die hoogste berg van Nieu-Seeland. Die berg is op die Suideiland in die Nieu-Seelandse Alpe geleë. Mount Cook is op 13 Desember 1642 deur die Nederlandse ontdekkingsreisiger Abel Tasman ontdek. In 1851 is die berg deur die Britse offisier John Lort Stokes ná die Britse ontdekkingsreisiger James Cook genoem; Cook het die eilande van Nieu-Seeland vir die eerste keer omseil. In 1998 is die amptelike naam na Aoraki / Mount Cook verander om die historiese Māorinaam Aoraki te inkorporeer. Aoraki is die naam van 'n persoon in die tradisies van die Ngāi Tahu iwi; 'n vroeë benaming vir die Suideiland is Te Waka o Aoraki ("Aoraki se kanoe"). In die verlede het baie geglo dit beteken "wolkdeursteker", 'n romantiese weergawe van die naam se komponente: ao (wêreld, bedags, wolk, ens.) en raki of rangi (dag, hemel, weer, ens.). Histories is die Māorinaam Aorangi gespel en het die die gestandaardiseerde Māorivorm gebruik. (en) "Mount Cook, New Zealand".


Hierdie artikel gaan oor die antieke koninkryk. Vir die artikel oor die seun van Sem, sien Assirië (seun van Sem). Assirië was 'n belangrike Mesopotamiese koninkryk en ryk van die Antieke Nabye-Ooste. Dit het sowat ses eeue lank as 'n onafhanklike staat bestaan – van omstreeks 1250 tot 612 v.C. (van die Vroeë Bronstydperk tot in die Laat Ystertydperk). Dit het daarna nog 13 eeue lank, van die 7de eeu v.C. tot die middel 7de eeu n.C., voortbestaan as 'n geo-politieke entiteit waaroor buitelandse magte die grootste deel van die tyd geheers het, hoewel 'n aantal klein Nieu-Assiriese state soos Assur, Adiabene, Osroene en Hatra tussen die 1ste eeu v.C. en die laat 3de eeu n.C. op verskillende tye ontstaan het. Die ryk was gesentreer om die Bo-Tigrisrivier in Noord-Mesopotamië (die hedendaagse Irak, Noordoos-Sirië en Suidoos-Turkye) en het verskeie kere oor magtige ryke geheers.


Leendert Marinus Geers (Nederland, 1 Junie 1877 – Greenside, Johannesburg, 16 Januarie 1957) was ’n Suid-Afrikaanse argitek van veral NG kerkgeboue. Geers was die seun van Adrianus Geers (gebore 1851) en Catharina Johanna Voorloop. Geers het sy opleiding in sy vaderland ontvang en na Suid-Afrika gekom in 1894 in diens van die NZASM, by wie hy tot 1899 in Pretoria gewerk het. Ná die Tweede Vryheidsoorlog het hy sy werk in die staatsdiens voortgesit en gewerk as boutekenaar by die departement van openbare werke van 1902 tot Oktober 1930. Van 1931 tot omstreeks 1934 het hy in die argitektuurafdeling van die Transvaalse provinsiale administrasie gewerk. In 1932 is hy as lisensiaatlid tot die Koninklike Instituut van Britse Argitekte toegelaat. Twee jaar later verlaat hy die staatsdiens en om in vennootskap met sy seun, Geurt, te werk. Ná dié se dood in 1945 het die firma Geers sy werksaamhede voortgesit. Die vennootskap was verantwoordelik vir talle NG kerke en minstens twee Gerformeerde kerke, onder meer dié van Benoni, wat in 1991 gesloop is.


Hongkongtyd (HKT) is 'n tydsone wat gelykstaande aan UTC+08:00 is. Maleisiese Standaardtyd (MST) of Maleisië-tyd (MYT) Filippynse Standaardtyd (FST) Singapoerse Standaardtyd (SST) Republiek Chinatyd (RST)/Taiwantyd Chinese Standaardtyd Hierdie artikel is ’n saadjie. Voel vry om Wikipedia te help deur dit uit te brei.


Die Hotel Leningradskaja is een van die neoklassieke geboue in Moskou bekend as die Sewe Susters van Josef Stalin wat in die vroeë 1950's gebou is. Dit is nou amptelik bekend as die Hilton Moscow Leningradskaya Hotel. Die hotel is in 1954 voltooi en is ontwerp om die indrukwekkendste luuksehotel in die stad te wees. Die trap het een van die langste ligtoebehoorsels in die wêreld – dit was voorheen in die Guinness World Records. Die gange van die boonste verdiepings het panele van donker kersiehout. Die hotel het onder meer ’n restaurant, spa, skoonheidsalon, fiksheidsentrum, geskenkewinkel, vergadersale en ’n groot balsaal. Die toring van die gebou oorheers Komsomolskajaplein met sy drie ryk versierde treinstasies aan een van Moskou se sirkelpaaie. Dit is sedert 2008 deel van die Hilton-hotelgroep ná ’n groot restourasie van miljoene dollars. http://www.bonhams.com/auctions/20377/lot/3197/ Hilton Moscow Leningradskaya Hotel factsheet Geargiveer 24 September 2020 op Wayback Machine, Hilton Hotels, URL besoek op 12 Februarie 2012 http://www.hotel-online.com/News/PR2008_3rd/Aug08_Leningradskaya.html Amptelike webtuiste Wikimedia Commons het meer media in die kategorie Hilton Moscow Leningradskaya Hotel. Hierdie artikel is vertaal uit die Engelse Wikipedia Koördinate: 55°46′26″N 37°39′6″O / 55.77389°N 37.65167°O / 55.77389; 37.65167


Die Sjebellerivier (Amharies: ሸበሌ ወንዝ Šäbälle wänz, Somalies: Webi Shabeelle, Italiaans: Uebi Scebeli) is 'n groot suid-vloeiende rivier in Oos-Afrika. Die rivier is met 'n lengte van minstens 1 820 km een van die langste riviere aan die Horing van Afrika en die grootste sytak van die Joebarivier. Sjebelle beteken in Somalies Luiperd. Die Sjebellerivier ontspring in die Ethiopiese Hoogland en sy bron word deur die Sidama asook van die Arsi-Oromo as heilig vereer. Die rivier vloei aansluitend in oostelike en later in suidoostelike rigting deur die Ethiopiese Somali-streek Ogaden. Na omtrent die helfte van sy verloop bereik die Sjebellerivier die grens tot Somalië. Na 'n langwerpige regs-boog vloei die rivier net noord aan die hoofstad Mogadisjoe verby, maar bereik nie die stad nie. Aansluitend vloei die Sjebellerivier parallel tot die kus van die Indiese Oseaan in suidwestelike rigting, waar die rivier die meeste tyd van die jaar in die moeras insypel. Naby Kismaayo, Somalië, mond die Sjebellerivier in die Joebarivier uit, net voordat dit in die Indiese Oseaan uitmond. Die Sjebellerivier is soms ook langer as die Joebarivier, veral tydens reënryke jare.


'n Mondfluitjie is 'n musiekinstrument wat bespeel word deur met die mond daarin te blaas en suig. Dit staan ook as 'n mondharmonika of 'n bekfluitjie bekend. Mondfluitjies word oor die algemeen in drie klasse geklasifiseer: diatonies, tremolo en kromaties, ten spyte van die feit dat daar nog ‘n horde ander tipes ook is. Hierdie drie is die mees bekende, word die meeste gespeel en die meeste verkoop. Behalwe as jy 'n uitstekende musikant is, sal jou keuse normaalweg op 'n diatoniese 10-gaatjie blues mondfluitjie uitloop, vir die eenvoudige rede dat hierdie mondfluitjie vir enige styl gebruik kan word, insluitend country, blues, rock, gospel, folk en selfs klassieke musiek. Meeste professionele spelers is diatoniese spelers. Vincent van Rooyen Verskillende tipes mondfluitjies Mondfluitjie Boeremusiek op Faceboek Leer volksmusiek en boeremusiek speel op die mondfluitjie Geargiveer 13 Mei 2016 op Wayback Machine Suid-Afrikaanse mondfluitjiespelers Mondfluitjie in Suid-Afrika Geargiveer 1 April 2016 op Wayback Machine Wikimedia Commons het meer media in die kategorie Mondfluitjie. Hierdie artikel is ’n saadjie. Voel vry om Wikipedia te help deur dit uit te brei.


Gregorio Sánchez Fernández (alias Chiquito de la Calzada; * 28 Mei 1932 in Málaga, Spanje; † 11 November 2017 in Málaga, Spanje) was 'n Spaanse akteur, komediant en sanger van flamenco-liedjies. Hy het in die 1990's op Spaanse televisie gewild geraak vir programme soos Genio y figura. Aquí llega Condemor, el pecador de la pradera (1996); Brácula: Condemor II (1997); Papá Piquillo (1998); Franky Banderas (2003); El oro de Moscú (2003); Spanish Movie (2009); La venganza de Ira Vamp (2010). Genio y figura (1994–1995, Antena 3); Señor alcalde (1998; Telecinco) ¡Ala... Dina! (2000; TVE); El burladero (2000–2001; TVE); Mucho que perder, poco que ganar (2011; La Sexta); IMDB (es) chiquitodelacalzada.com Geargiveer 2 Januarie 2010 op Wayback Machine


Makalu (Nepalees: मकालु; Chinees: 马卡鲁山; pinyin: Mǎkǎlǔ Shān) is 'n berg in die Himalaja wat op die grens tussen Nepal en Tibet (Volksrepubliek China) geleë is. Met 'n hoogte van 8 485 meter is dit die vyfde hoogste berg in Asië en die wêreld ná Berg Everest, K2, Kangchenjunga en Lhotse. Makalu is net oos van Berg Everest geleë. (en) "Makalu, China/Nepal". Peakbagger.com. Besoek op 20 Mei 2015. Wikimedia Commons het meer media in die kategorie Makalu. (en) "Makālu". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Die Chevrolet TrailBlazer is 'n mediumgrootte SNV wat deur die Chevrolet-afdeling van General Motors ontwikkel is en verkoop word. Hierdie artikel is ’n saadjie. Voel vry om Wikipedia te help deur dit uit te brei.


Manaslu (Nepalees: मनास्लु, ook bekend as Kutang) is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8 163 meter is dit die agste hoogste berg van Asië en die wêreld ná Berg Everest, K2, Kangchenjunga, Lhotse, Makalu, Cho Oyu en Dhaulagiri. Die naam van die berg is afgelei van Sanskrit en beteken "berg van die gees". (en) "Manaslu, Nepal". Peakbagger.com. Besoek op 25 Mei 2015. "High Asia II: Himalaya of Nepal, Bhutan, Sikkim and adjoining region of Tibet" (in Engels). Peaklist.org. Geargiveer vanaf die oorspronklike op 14 September 2019. Besoek op 25 Mei 2015. Wikimedia Commons het meer media in die kategorie Manaslu. (en) "Manāslu I". Encyclopædia Britannica. Besoek op 9 Junie 2017. Hierdie artikel is ’n saadjie. Voel vry om Wikipedia te help deur dit uit te brei.


Die London Borough of Tower Hamlets (luister (hulp·inligting)) is een van Londen se administratiewe distrikte (boroughs) wat oos van die historiese middestad, die City of London, suid van Hackney, wes van die River Lea en Newham en noord van die Teemsrivier geleë is, met 'n bevolking van 284 000 teen die middel van 2014. Die distrik in die ooste van die Britse hoofstad, wat vanaf die Londense Tower ooswaarts strek, behels groot dele van Londen se tradisionele hawe- en immigrantebuurt East End asook die herontwikkelde Docklands-gebied, waaronder die West India Docks en Canary Wharf. Baie van Londen se hoogste geboue het in die sentrum van die Isle of Dogs ontstaan, 'n skiereiland en buurt in die suide van Tower Hamlets. Ook 'n deel van die Queen Elizabeth Olympic Park is in die distrik geleë. Die distrik se bevolking word deur een van die hoogste persentasies etniese minderhede in die Britse hoofstad gekenmerk en veral verbind met sy lank gevestigde Britse Bangladesji-gemeenskap. Rondom Brick Lane het restaurante, straatmarkte en winkels ontstaan wat die grootste verskeidenheid van tradisionele Bengali-kookkuns, houtsnykuns, tapyte en klere in Europa aanbied.


Taalverdediging is 'n Nederlandse stigting wat in 2001 opgerig is. Die doelstelling van die organisasie is om Nederlands en Afrikaans teen verengelsing te verdedig. In Nederland was daar basisskole van die organisasie BOOR rondom Rotterdam wat net in Engels aan Nederlandse kinders begin klasgee het. Die Taalverdediging het hulle hof toe geneem en die resultaat is dat slegs 'n beperkte aantal skole (as proefneming) 15% van hul klasse in Engels mag aanbied. Webwerf van die Taalverdediging "Bespreking van die hofuitspraak". Geargiveer vanaf die oorspronklike op 7 Januarie 2016. Besoek op 27 Mei 2015. Hierdie artikel is ’n saadjie. Voel vry om Wikipedia te help deur dit uit te brei.


Die Land Rover Defender (voorheen bekend as die Land Rover Ninety en die Land Rover One Ten) is 'n Britse vierwieldryf veldvoertuig wat ontwikkel is uit die oorspronklike Land Roverreeks van 1948. Land Rover het in Oktober 2013 aangekondig dat produksie ten einde sou loop teen Desember 2015, ná die deurlopende vervaardiging van 67 jaar. "Land Rover: the end of a legend". Geargiveer vanaf die oorspronklike op 29 Junie 2017. Besoek op 28 Mei 2015.


Die Galdeërs (van Galdea, Grieks: Χαλδαία, Akkadies: māt Kaldu/Kašdu; ook gespel Chaldeërs) was ’n klein Semitiese nasie wat tussen die 10de en 9de eeu v.C. ontstaan en tot omstreeks die 6de eeu v.C. geduur het, waarna dit verdwyn het en die Galdeeuse stamme in die inheemse bevolking van Babilonië opgeneem is. Dit was in die verre suidoostelike hoek van Mesopotamië geleë en het vir ’n kort rukkie oor Babilon regeer. Tydens ’n tydperk van swakheid in die Oos-Semitiese koninkryk Babilonië het nuwe, Wes-Semitiese volke tussen die 11de en 10de eeu v.C. van die Levant na die streek migreer. Die eerste golf het bestaan uit Suteërs en Arameërs, en hulle is ’n eeu later gevolg deur die Kaldu, ’n groep wat later as die Galdeërs of Chaldeërs bekend geword het. Die Hebreeuse Bybel gebruik die term כשדים (Kaśdim). Dit word in die ou vertaling van die Afrikaanse Bybel as "Chaldeërs" vertaal en in die nuwe vertaling as "Galdeërs". Daar is egter onsekerheid of die Kaśdim in werklikheid Galdeërs beteken.


Georgi Konstantinowitsj Zjoekof (1 Desember 1895 – 18 Junie 1974) was 'n Russiese weermagoffisier. Hy het in 1915 as soldaat by die Russiese weermag aangesluit. Na die Russiese Rewolusie word hy stafhoof van die Rooi Leër en in 1941 visekommissaris van verdediging. Hy lei die suksesvolle verdediging van Moskou, Stalingrad en Leningrad tydens die Tweede Wêreldoorlog. Daarna voer hy in 1944 'n leër deur Pole aan tot by die grens van Tsjeggo-Slowakye. Tydens die laaste maande van die oorlog is hy in bevel van die leër wat Berlyn inval. Hy was hoof van die Geallieerdes wat die oorgawe van Duitsland op 8 Mei 1945 ontvang het, waarna hy die hoof van die Russiese magte in Oos-Europa was. Daarna is hy tussen 1946 en 1953 deur Josef Stalin in minderwaardige poste in Odessa en die Oeral aangestel. Na Stalin se dood in 1953 het hy die onderminister van verdediging geword. Hy het sy pos in 1957 verloor na bewerings dat hy die militêre magte wou vrymaak van Kommunistiese beheer. Hy het toe uit die openbare oog verdwyn en is eers weer in 1965 gesien met die 20ste herdenking van die Geallieerde oorwinning in die Tweede Wêreldoorlog.


Die Manneërs van Mannea (Akkadies: Mannai, moontlik die Bybelse Minni) was ’n antieke volk wat tussen omstreeks die 10de en 7de eeu v.C. in die hedendaagse Noordwes-Iran suid van die Urmiameer gewoon het. Hulle was toe bure van die ryke Assirië en Urartu saam met ander bufferstate tussen die twee lande. In Jeremia 51:27 word die Manneërs die "Minni" genoem. In die Joodse Ensiklopedie (1906) word Minni verbind met Armenië, maar dit kan verwys na een van die provinsies van antieke Armenië; Minni, Ararat en Ashkenaz. Volgens ’n ondersoek van die plek- en persoonlike name in Assiriese en Urartiese geskrifte, het die Manneërs, of minstens hul heersers, Horities gepraat – ’n nie-Semitiese en nie-Indo-Europese taal verwant aan Urarties. In opgrawings wat in 1956 begin is, is die ommuurde stad Hasanlu ontdek wat eens as ’n moontlikheid vir die terrein van Mannea beskou is. Meer onlangs is die terrein van Qalaichi verbind met die Manneërs na aanleiding van steles met dié naam wat daar gevind is.


Mnyameni is 'n Xhosa-gemeenskap in die Amahlathi Plaaslike Munisipaliteit in die Oos-Kaap, Suid-Afrika, ongeveer 13 km noordwes van Keiskammahoek. In Desember 2012 het die gemeenskap van Mnyameni 'n ooreenkoms onderteken met die Afrikanergemeenskap van Orania in die Noord-Kaap, met die doel om samewerking op die gebied van landbou, onderwys en toerisme te verbeter. Lys van dorpe in Suid-Afrika "Hoofplek Mnyameni". Sensus 2011. "SA: Statement by the Orania Movement, on signing Memorandum of Understanding with the Xhosa community of Mnyameni in the Eastern Cape (04/12/2012)" (in Engels). Polity.org.za. Geargiveer vanaf die oorspronklike op 3 Maart 2016. Besoek op 3 Januarie 2014. Hierdie artikel is ’n saadjie. Voel vry om Wikipedia te help deur dit uit te brei.


Blythswood is 'n nedersetting in die Mnquma Plaaslike Munisipaliteit van die Oos-Kaap in Suid-Afrika. Blythswood is 'n voormalige Presbyterian sendingstasie naby Butterworth. Dit is vernoem na Kaptein Matthew T Blyth, eerste Hooflanddros van die Transkei. Dit is 'n belangrike opvoedkundige sentrum. Die Nqamakwe rotskunsplek, wat sommige voorbeelde van die Khoisanrotskuns uitbeeld, is relatief naby aan die nedersetting. Lys van dorpe in Suid-Afrika "Hoofplek Blythswood". Sensus 2011. Raper, Peter E. (1987). Dictionary of Southern African Place Names. Internet Archive. p. 84. Besoek op 28 Augustus 2013. "Blythswood Rock Art" (in Engels). Mnquma Plaaslike Munisipaliteit. Geargiveer vanaf die oorspronklike op 4 Januarie 2014. Besoek op 4 Januarie 2014. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Uspia (ook Ušpia of Oesjpia) was ’n vroeë Assiriese koning wat van omstreeks 2030 v.C. regeer het, volgens die Assiriese Koningslys as een van die "konings wat in tente gewoon het". Uspia het ook glo die tempel vir die god Assur in die stad Assur laat bou, volgens die veel later inskripsies van Salmaneser I (13de eeu v.C.) en Esarhaddon (8ste eeu v.C.). Dit moet egter nog deur artefakte uit dié tyd bewys word, en niks anders is oor hom bekend nie. Hy is volgens die koningslys opgevolg deur Apiashal. Georges Roux - Ancient Iraq Hierdie artikel is vertaal uit die Engelse Wikipedia


Umzimhle is 'n swart woonbuurt van die Vaal Reefs myngebied in die Dr Kenneth Kaunda-distriksmunisipaliteit van die Noordwesprovinsie van Suid-Afrika. Lys van dorpe in Suid-Afrika "Hoofplek Umzimhle". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Rulaganyang is 'n nedersetting in die Noordwes-provinsie van Suid-Afrika. Dit is direk langsaan (wes) Witpoort geleë aan die R504-hoofpad. Lys van dorpe in Suid-Afrika "Hoofplek Rulaganyang". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Floruit (IFA: ˈflɔərjʉ.ɪt, afgekort fl. of soms flor.), is ’n Latynse woord wat "hy het floreer" beteken. Dit dui die tydperk aan waarin iemand gelewe het of aktief was. In Afrikaans kan die woord as 'n selfstandige naamwoord gebruik word om die tydperk aan te dui wanneer iemand "floreer" het. Floruit is die 3de persoon perfektum van die Latynse werkwoord floreo: "om te bot, blom", van die Latynse selfstandige naamwoord flos, floris, "’n blom". "floruit, n." Oxford English Dictionary. 2012. Besoek op 18 Julie 2012. Cite has empty unknown parameter: |trans_title= (hulp) Cassell se Latynse Woordeboek


Nunavik  (Inuktitut: ᓄᓇᕕᒃ) bestaan uit die noordelike derde van Quebec-provinsie, Kanada in Kativik, 'n deel van die Nord-du-Québec-streek. Dit beslaan 'n gebied van 443 684,71km2 noord van die 55ste parallel, en is die tuiste van die Inuïete van Quebec. Meeste van die 12 090 inwoners, waarvan 90% Inuïete is, bly in veertien dorpies langs die kus of in die Cree-gereserveerde gebied (TC) van Whapmagoosti, naby die noordelike dorp van Kuujjuarapik. Nunavik beteken "groot land" in die plaaslike Inuïtiese dialek, en die Inuïete van die streek noem hulself Nunavimmuit. Tot 1912 was die gebied deel van die Distrik van Ungava van die Noordwestelike Gebiede. Onderhandelinge vir streeksoutonomiteit en die uitsortering van uitstaande grondeise het in die 2000's plaasgevind. Die streek se hoofstad sou Kuujjuaq gewees het. Onderhandelinge vir die bevordering van die Inuïete se politieke regte is steeds aan die gang. Nunavik is 'n enorme streek, groter as die staat Kalifornië in die Verenigde State, geplaas in die noordelikste dele van Quebec. Dit lê in beide die Arktiese en subarktiese klimaatstreke.


Kansai Internasionale Lughawe (関 西 国際 空港 Kansai Kokusai Kūkō) (IATA-kode: KIX, ICAO: RJBB) is 'n internasionale lughawe geleë op 'n kunsmatige eiland in die middel van Osakabaai, 38 km (24 myl) suidwes van Osaka se stasie. Die lughawe val binne drie munisipaliteite: Izumisano (noord), Sennan (suid), en Tajiri (sentraal). in Osaka Prefektuur, Japan. Die lughawe is naby die kus van Honsjoe en is ontwerp deur die Italiaanse argitek Renzo Piano. Die lughawe dien as 'n internasionale sentrum vir All Nippon Airways, Japan Airlines, en Nippon Cargo Airlines, en dien ook as 'n spilpunt vir Peach, die eerste internasionale laekosteredery in Japan. Aeroflot (Moskou)


Die Internasionale Lughawe Wladiwostok (Russies: Международный аэропорт «Владивосток», Mezjdoenarodni Aeroport Wladiwostok) (IATA-kode: VVO, ICAO: UHWW) is geleë naby Artjom, Primorski-krai, Rusland, ongeveer 'n uur se ry (44 kilometer) noord van die middestad van Wladiwostok. Dit was voorheen bekend as Knewitsji-lughawe, vernoem na die dorp Knewitsji. Die binnelandse terminaal B van die lughawe het in 2005-2006 'n volledige opknapping ondergaan, wat dit een van die gemaklikste en modernste lughaweterminale in Rusland maak. Die opgeknapte terminaal is op 19 Desember 2006 heropen. Die federale en plaaslike regering het planne aangekondig om die Internasionale Lughawe Wladiwostok te herbou vóór die 2012 APEC Ruslandberaad op Roesski-eiland, suid van Wladiwostok. Die nuwe terminaal A is in 2012 teen 'n koste van 7 miljard Russiese roebel gebou. Die kapasiteit van die nuwe eindpuntgebou is nou 3,5 miljoen passasiers per jaar. Aanloopbaan 07R/25L is ook herbou en verleng tot 3 500 meter. Hierdie nuwe aanloopbaan is in staat om alle soorte vliegtuie sonder enige beperkings te akkommodeer.


Die Atlas Oryx (genoem na die gemsbok) is 'n mediumgrootte nutshelikopter wat van 1986 tot 1991 deur die Atlas Vliegtuigkorporasie (nou Denel Aviation) in Suid-Afrika vervaardig is. Buiten Frankryk was die Suid-Afrikaanse Lugmag (SALM) die grootste gebruiker van die Aerospatiale SA 330 Puma. Die Oryx spoor sy oorsprong terug na die Angolese Bosoorlog. Ten spyte van pogings om die Alouette in 'n aanvalshelikopter te omskep, was die behoefte vir 'n toegewyde aanvalshelikopter vroeg besef. Atlas Vliegtuigkorporasie het 'n eksperimentele aanvalshelikopter ontwerp en gebou, die Alpha XH-1. Dié helikopter is gebruik vir haalbaarheidstudies maar kon egter nie enige praktiese doel dien nie - dit het gelei tot die kragtiger XTP-1 in April 1987. Twee XTP-1s is omgeskakel, gebaseer op 'n Puma J se raamwerk. Verskeie wapens en ander stelsels is op die XTP-1 getoets en het die weg gebaan vir Projek: Denel Rooivalk. Maar die dinamiese vlugkomponente van die XTP-1 het Atlas laat besef watter voordele 'n opgegradeerde Puma kon hê.


Die Lockheed Martin F-35 Lightning II is 'n familie van enkelsitplek, enkelmotorige, multirol-alleweer sluipvegvliegtuie. Die vyfde generasie vegvliegtuig is ontwerp om grondaanval-, verkennings-, en lugverdedigingsmissies uit te voer. Die F-35 het drie hoofmodelle: die F-35A konvensionele opstyg en landing (CTOL) variant, die F-35B kortopstyg en vertikale-landing (STOVL) variant, en die F-35C vliegdekskip-gebaseerde (CATOBAR) variant. Die F-35 is afstammelinge van die X-35, wat die wenontwerp was van die "Joint Strike Fighter" (JSF)-program. Dit is ontwerp en word gebou deur 'n lugvaartnywerheidspan gelei deur Lockheed Martin. Ander groot F-35 vennote in die industrie sluit in Northrop Grumman, Pratt & Whitney en BAE Systems. Die F-35 het sy nooiensvlug op 15 Desember 2006 gevlieg. Die Verenigde State van Amerika beplan om 2456 vliegtuie tot 2044 aan te koop. Die F-35 variante is bedoel om die grootste deel van sy bemande taktiese lugslaankrag vir die Amerikaanse Lugmag, Marinierskorps en Vloot te verskaf oor die komende dekades. Aflewerings van die F-35 vir die Amerikaanse militêre takke is geskeduleer om teen 2037 voltooi te wees.


Die Boeing B-52 Stratofortress is 'n enorme naoorlogse Amerikaanse bomwerper. Dit is intensief gedurende die Viëtnamoorlog gebruik, en meer onlangs tydens die Geallieerde veldtogte in Irak en Afganistan. Die B-52 is 'n langreikafstand, subsoniese, straleraangedrewe strategiese bomwerper wat deur Boeing ontwerp en vervaardig is. Hoewel tegnologies verouderd, is dié straalvliegtuig steeds in diens, en Boeing voorsien volgehoue ondersteuning en opgraderings daarvoor. Dit word sedert die 1950's deur die Amerikaanse Lugmag (USAF) bedryf. Die bomwerper is in staat om tot 32 000 kg (70 000 lb) se bomme en ander wapens te dra. Ná die suksesvolle kontrakbod in Junie 1946 het die B-52-ontwerp ontstaan as 'n reguitvlerkvliegtuig, aangedryf deur ses turboskroefmotore, maar is verbeter tot die finale prototipe YB-52 met agt turbostralerenjins en geswiepde vlerke. Die B-52 het sy nooiensvlug in April 1952 onderneem. Die B-52 Stratofortress het die Convair B-36 Peacemaker vervang, en is gebou om kernwapens te dra op afskrikmissies tydens die Koue Oorlog-era. As 'n veteraan van verskeie oorloë, het die B-52 slegs konvensionele wapens tydens konflikte ontplooi.


Die NG gemeente Langebaanweg was van 1967 tot einde 1999 'n gemeente van die Nederduitse Gereformeerde Kerk met sy setel op die Lugmagbasis Langebaanweg. Dit is in Desember 1999 by die NG gemeente Langebaan ingelyf en bestaan van toe af voort as wyksgemeente. Die Suid-Afrikaanse Weermag wou al in 1943 'n gedeelte van die plaas Theewatervlei naby Hopefield hê vir die oprigting van 'n lugmagbasis, wat toe later gebou is op Langebaanweg, sowat 25 km wesnoordwes van Hopefield af. Die munisipale raad onder voorsitterskap van H.G. Greeff was gekant teen die bou van 'n basis so na aan die dorp omdat dit sou veroorsaak dat "die vyand bomme op Hopefield sal gooi". Al sou die personeel 'n paar kilometer van Hopefield af woon, sou die dorp se skool, kerk, sakeondernemings, sport en nog meer daarby baat gevind het. Die Lugmagstasie (later genoem Lugmagbasis) Langebaanweg het in 1946 ontstaan en geleidelik het die inwonertal en so ook die getal NG lidmate toegeneem. Die behoefte het ontstaan aan eredienste en in die beginjare moes die kerkgangers die sowat 25 km Hopefield toe aflê om daar kerk te gaan.


Die North British Locomotive Company (NBL, NB Loco of North British) is geskep in 1903 deur die samesmelting van drie Glasgowse lokomotiefvervaardigingsmaatskappye; Sharp, Stewart and Company (Atlaswerke), Neilson, Reid and Company (Hyde Parkwerke) en Dubs and Company (Queens Parkwerke), dit skep toe die grootste lokomotiefproduksiemaatskappy in Europa en die Britse Ryk. Die belangrikste fabrieke was geleë op die naburige Atlas- en Hyde Parkwerke in sentrale Springburn, sowel as die Queens Parkwerke in Polmadie. 'n Nuwe sentrale administratiewe- en tekenkantoor is vir die gekombineerde maatskappy oorkant die pad van die Hyde Parkwerke in Flemingtonstraat deur James Miller gebou in 1909. Die twee ander spoorwegwerke in Springburn was St. Rollox spoorwegwerke van Caledonian Railway en Cowlairs spoorwegwerke, destyds deur die North British Railway besit. In 1918 het NBL ook die eerste prototipe van die Anglo-Amerikaanse Merk VIII-slagveldtenk vir die geallieerde magte gebou, maar na die wapenstilstand het dit nooit produksie bereik nie.


Die Boeing B-50 Superfortress strategiese bomwerper is 'n na-Tweede Wêreldoorlogse hersiening van die Boeing B-29 Superfortress, toegerus met kragtiger Pratt & Whitney R-4360 radiale enjins, 'n sterker struktuur, 'n langer stertvin, en ander verbeterings. Dit was die laaste suierenjin-bomwerper deur Boeing ontwerp en gebou vir die Amerikaanse Lugmag. Dit is nie so goed bekend as sy direkte voorganger nie, maar die B-50 was vir byna 20 jaar in die Amerikaanse Lugmag se diens. Na hul primêre diens met die Strategiese Lugkommandement geëindig het, is B-50 vliegtuie omgebou na lugtenkers vir die Taktiese Lugkommandement (KB-50), en as weerverkenningsvliegtuig (WB-50) vir die Lugmag se weerdiens. Beide die tenker- en orkaanjagterweergawes is in Maart 1965 uit diens onttrek weens metaalmoegheid, en roes is ook gevind aan die wrak van KB-50J 48-065, wat op 14 Oktober 1964 neergestort het. Knaack 1988, p. 174.


Die Tsjetsjniese Wikipedia is die Tsjetsjniese uitgawe van Wikipedia, 'n gratis aanlynensiklopedie. Dit het tans ongeveer 473 500 artikels, en is die 37ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Javaanse Wikipedia is die Javaanse uitgawe van Wikipedia, 'n gratis aanlynensiklopedie. Dit het tans ongeveer 64 900 artikels, en is die 87ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Iers-Gaeliese Wikipedia is die Iers-Gaeliese uitgawe van Wikipedia, 'n gratis aanlynensiklopedie. Dit het tans ongeveer 56 100 artikels, en is die 93ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Kia Mohave is 'n kompakte sportnutsvoertuig wat sedert 2008 deur die Suid-Koreaanse vervaardiger Kia vervaardig word. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Kroonstad-Suid is een van agt gemeentes van die Nederduitse Gereformeerde Kerk op die Vrystaatse dorp Kroonstad. Buiten Bloemfontein is die ander dorpe/stede in die Vrystaatse Sinode met die meeste gemeentes Welkom met sewe, Bethlehem met nege en Sasolburg met ses. Weens die uiters snelle uitbreiding wat Kroonstad in die middel van die 20ste eeu ervaar het, het die kerkraad van die gemeente Kroonstad dit wenslik geag om 'n gemeente af te stig. So het op 24 Junie 1950 die gemeente Kroonstad-Suid met 'n ledetal van 650 tot stand gekom. As eerste kerkraadslede is die volgende gekies: ouderlinge: H.J. Otto, J.J. Geldenhuis, I. Mynhardt, C.M. Cronje, P.M. Botha, G.P. van Niekerk, F.S. Smith, R.P. Odendaal, R.M. van Huyssteen, S.I. Pienaar, P.W. Pretorius, H.L. Kleynhans en E.P. Kleynhans. Diakens: F.G.W. Botha, I.J.M. van Rooyen, C.P. Nothnagel, W.P. Wessels, J.H. Serfontein, P.R. Botha, G.D. Els, P J. van Niekerk, G.F.C. Troskie, G.P. Wilke, E. Gouws, J.H.P. Serfontein, G.J. Vosloo en T.J. Kleynhans.


Die Afrikaners in Argentinië verwys na die sowat 600 Afrikaners wat tussen 1902 en 1906 uit Suid-Afrika na Argentinië geëmigreer het en hul nasate, van wie enkeles vandag nog woon in die provinsie Chubut, sowat 1 600 km suid van die hoofstad, Buenos Aires. Hulle het hoofsaaklik geëmigreer omdat dit te swaar was om hul lewe in hul vaderland uit die puin van die Tweede Vryheidsoorlog weer op te bou nadat talle alles verloor het weens die Britte se verskroeideaardebeleid. Sommige het ook nie kans gesien om dit onder die Britse gesag te doen nie. ’n Groot gedeelte van hulle het in 1938 die aanbod van repatriasie na die Unie van Suid-Afrika aanvaar nadat die Suid-Afrikaanse regering en NG Kerk hulle gesamentlik beywer het vir die Afrikaners se terugkeer. Tradisioneel was die meeste Afrikaners in Argentinië gemoeid met skaapboerdery op die Pampas, noordwes van die windverwaaide hawedorp Comodoro Rivadavia. Die here Green en Vietma is kort ná die Tweede Vryheidsoorlog na Suid-Afrika gestuur om nedersetters vir die dorre streke van Argentinië te werf omdat die regering graag die ylbevolkte dele van die land beter wou vestig en ontwikkel.


Mes Aynak (Pasjtoe: مس عينک, "Klein Koperbron") is ’n terrein 40 km suidoos van Kaboel, Afganistan, in die dorre Logar-provinsie. Die terrein bevat die land se grootste koperneerslag, sowel as die oorblyfsels van ’n antieke nedersetting met meer as 400 Boeddha-standbeelde, stoepas en ’n kloosterkompleks van 40 ha. Dit is ook ’n groot deurgangsroete vir rebelle uit Pakistan. Argeoloë begin maar eers die oorblyfsels ontdek van ’n vorige, 5 000 jaar oue terrein uit die Bronstydperk onder die Boeddhistevlak, insluitende ’n antieke kopersmeltery. Die Mes Aynak-terrein bevat ’n groot kompleks van Boeddhistekloosters, huise en markte. Daar is artifakte uit die Bronstydperk, en sommige dateer van 3 000 jaar gelede. Die ligging daarvan aan die Syroete het meegebring dat ’n mengsel van elemente uit Iran, China en Indië daar aangetref word, en die rykdom van die antieke inwoners word duidelik weerspieël. Afganistan se gretigheid om die koper onder die terrein te ontgin lei tot die vernietiging eerder as die bewaring daarvan. Argeoloë neem foto's van die terrein en skatte wat opgegrawe word.


Aston Manor is 'n voorstad van Kemptonpark in die Oos-Rand. Dit val onder bestuur van die Ekurhuleni Metropolitaanse Munisipaliteit. Volgens die 2011-sensus het Aston Manor 'n bevolking van 1 961 gehad. "Subplek Aston Manor". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Wattville is 'n township van Kemptonpark, in Gauteng, Suid-Afrika. Lys van dorpe in Suid-Afrika "Hoofplek Wattville". Sensus 2011.


Artur Mas i Gavarró (Katalaans: [ərˈtur ˈmas]; * 31 Januarie 1956 in Barcelona, Katalonië, Spanje) is 'n Spaanse politikus wat vanaf 27 Desember 2010 tot 10 Januarie 2016 as die 129ste president van Katalonië gedien het. Hierdie artikel is ’n saadjie. Voel vry om Wikipedia te help deur dit uit te brei.


'n Burgeroorlog is 'n oorlog waarin die strydende partye burgers van dieselfde land of ryk is. Burgeroorloë word dikwels om godsdienstige, etniese of politieke redes gevoer, maar is soms slegs 'n stryd tussen mededingende groepe. Die doel van een kant kan wees om beheer oor die land of streek te neem, onafhanklikheid vir 'n streek te bereik of om regeringsbeleid te verander. Die stryd kan met 'n bloedbad of selfs volksmoord gepaardgaan. Burgeroorloë lei dikwels tot 'n lang voortslepende stryd. As gevolg hiervan eis die deursnee-burgeroorlog 'n hoë tol aan menselewens. 'n Burgeroorlog is 'n hoë intensiteitskonflik, wat gereeld gewapende magte behels, wat volgehoue, georganiseerde en op grootskaal is. Die burgeroorloë wat sedert die einde van die Tweede Wêreldoorlog gevoer is, het gemiddeld net langer as vier jaar geduur. Dis 'n dramatiese styging van die een-en-'n-half jaar gemiddelde vir die tydperk 1900–1944. Terwyl die aantal nuwe burgeroorloë sedert die middel van die 19de eeu relatief bestendig gebly het, het die toenemende duur daarvan tot 'n toename in die aantal burgeroorloë wat op 'n gegewe tyd gevoer word gelei.


Prof. dr. Theodorus Johannes (Theo) Haarhoff (Paarl, 30 April 1892 – 30 Augustus 1971) was 'n Suid-Afrikaanse skrywer en letterkundige. Hy lewer 'n beduidende bydrae tot die Afrikaanse letterkunde met sy vertalings van antieke Griekse en antieke Romeinse gedigte. Theo Haarhoff was die seun van dr. B.J. Haarhoff, vroeër inspekteur van skole en agerende direkteur van onderwys in die Oranje-Vrystaat, maar op latere leeftyd predikant in die Groote Kerk met werkkring Maitland. Haarhoff se moeder was ’n dogter van J.S. Marais, 27 jaar lank lid parlementslid vir die Paarl en ondersteuner van die Bondsparty van Jan Hendrik Hofmeyr (Onze Jan). Haarhoff ontvang sy opleiding op sy tuisdorp en aan die Suid-Afrikaanse Kollege, Kaapstad, aan die Universiteite van Kaapstad, Berlyn, Oxford, Londen en Amsterdam. Hy het die hoogste punte is sy matriekeksamen behaal, die goue medalje vir letterkunde van die Kaapse universiteit verwerf en die hoogste plek verower in B.A.-Honneurs. Met die Porter- en Rhodes-beurse kon hy oorsee gaan vir verdere studie. Ná ’n tydelike lektoraat aan die Universiteit van Stellenbosch het hy Berlyn toe gegaan en van daar na Oxford.


Charles James Hofmeyr (Hanover, 11 Julie 1888 – Kaapstad, 31 Maart 1954) was hoofinspekteur van onderwys in Kaapland en onder meer van 1918 tot 1924 hoof van die hoërskool op Ceres, wat sedert 1949 as die Hoërskool Charlie Hofmeyr bekendstaan. Hy is ook bekend vir die kinderverse wat hy geskryf het. Charlie Hofmeyr was een van die vyf kinders uit ds. Arend Hofmeyr (1837–1903) van die NG gemeente Hanover se tweede huwelik, met Jane Gray Wright (Skotland, 25 Augustus 1850 – Stellenbosch, 27 Oktober 1940) op 17 Desember 1884 op Somerset-Oos. Hofmeyr was ’n kleinseun van Arend Hermanus Hofmeyr (Kaapstad, 17 April 1802 – Somerset-Oos, 9 Maart 1887) van die landgoed Waterhof in die Kaapse stadskom, ’n kleinseun van die Hofmeyr-stamvader Johann Heinrich Hofmeyr (Ibbenbüren, Münster, Noordryn-Wesfale, 17 Maart, 1721 – Kaapstad, 4 Julie 1805). Die stamvader het twee seuns gehad, Jan Hendrik (1759–1838), van wie Charlie Hofmeyr ’n agter-agterkleinseun was, en Stephanus Johannes Hofmeyr (1760–1826).


Nicator is 'n genus van voëls wat slegs in Afrika voorkom en hoort tot die familie Nicatoridae. Hierdie genus se gewoontes en gedrag is 'n mengsel van die willies en boslaksmanne. Daar is drie spesies wat hoort tot die genus. Die geslagte lyk eenders. Die spesies is: Nicator chloris Nicator gularis – Geelvleknikator Nicator vireo Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 http://avibase.bsc-eoc.org/species.jsp?lang=EN&avibaseid=7066D2F1B5F1E165&sec=itis Gill, F., Wright, M. & Donsker, D. (2010). IOC World Bird Names (version 2.6). (en)


Pegasus Airlines (Turks: Pegasus Hava Taşımacılığı A.Ş.) is 'n laekostelugredery met sy hoofkwartier in die Kurtköygebied van Pendik, Istanboel, Turkye. Dit was voorheen 'n huurvlugredery in vennootskap met Aer Lingus, maar word nou ten volle besit deur ESAS Holdings. Teen Februarie 2014 het die Pegasus Airlinesvloot uit die volgende vliegtuie bestaan, met 'n gemiddelde ouderdom van 4.4 jaar: Pegasus Increased Gross Profit By 41 Per Cent In 2013 "Headquarters." Pegasus Airlines. Besoek op 24 November 2012. Fleet Information Pegasus Airlines Pegasus Airlines Fleet ch-aviation.ch "Airbus A320 Neo Family Firm Orders". Airbus. Geargiveer vanaf die oorspronklike op 2 Februarie 2014. Besoek op 22 Januarie 2014.


Sachsenburg-eiland Sachsenburg (Saxemburgh, Saxenburg) is vir 'n 150 jaar beskou as 'n eiland halfpad tussen St. Helena en Tristan da Cunha. Tot vroeg in die 20ste eeu is dit op 30°43'S en 19°30'W in atlasse aangedui. Op 23 Augustus 1670 het die Nederlandse skeepskaptein Johann Lindeman 'n skets van die eiland gemaak. Die Amerikaanse skip Fancy onder kapt. Galloway het die eiland in 1804 op dieselfde breedteligging as Lindeman teengekom, alhoewel effens meer oos. Kapt. J.C. Head en sy skip True Briton het die eiland op 9 Maart 1816 op dieselfde breedtegraad gesien. Enkele jare later vind kapt. James Horsburgh dit egter nie. In Augustus 1828 doen die Amerikaanse skip Antarctic onder kapt. Benjamin Morrell 'n ernstige poging om die eiland te vind. Hy en sy bemanning kom tot die besluit dat daar nie so 'n eiland bestaan nie en dat vorige waarnemers deur besondere wolkformasies mislei is. Ysberge sowel as drywend eilande bestaande uit seewier, bondels takke en gras afkomstig uit die groot riviere van die trope kon dalk ook vir 'n eiland aangesien word. Green,Lawrence G.: Eight Bells at Salamander.


Die Inaccessible-eilandriethaan (Atlantisia rogersi) is 'n klein voël in die familie van riethane. Dit is die enigste spesie in die genus Atlantisia. Die eilandriethaan is die wêreld se kleinste lewende voëlspesie wat nie kan vlieg nie. Daar was al kleiner spesies wat nie kon vlieg nie, soos die Stephens-eilandrotswinterkoning, maar hulle het reeds uitgesterf. Die eilandriethaan weeg gemiddeld 30 g en is 17 cm lank. Hulle is donker-roesbruin bo en donkergrys onder, met 'n kort swart snawel en rooi oë. Dit is 'n uiters lawaaierige voël. Hulle is baie nuuskierig en verlaat maklik hul skuiling om vreemde voorwerpe te ondersoek. Hulle vreet erdwurms, motte, bessies en sade. Twee eiers word tussen Oktober en Januarie gelê. Die kuikens is kwesbaar vir predasie deur die Tristanlyster (Turdus eremita). Die Inaccessible-eilandriethaan kom slegs op Inaccessible-eiland in die suidelike Atlantiese Oseaan voor. Die eiland is 'n rustende vulkaan, sowat 29 km suidwes van Tristan da Cunha, wat eers in 1982 volledig gekarteer is. Dit was aanvanklik moeilik om die binneland van die eiland te bereik, vandaar die naam.


Die Gereformeerde kerk Bronkhorstspruit (voorheen bekend as Erasmus) is die naasoudste gemeente in die GKSA se Klassis Pretoria-Moot en volgens sieletal einde 2015 die vierde grootste van die 13 kerke in dié klassis. Soos die naam aandui, is die gemeente se middelpunt op die dorp Bronkhorstspruit. Die gemeente het op 23 Desember 1904 van die Gereformeerde kerk Pretoria afgestig onder die naam Erasmus, wat in 1956 verander is na Bronkhorstspruit. Die gemeente is gestig deur 'n kommissie benoem deur die algemene vergadering wat die plek besoek en eenparig tot afstigting besluit het. Aanvanklik was hier vyf wyke. As konsulent van die nuwe gemeente het eers gedien ds. Martinus Postma en later sy broer ds. Petrus Postma. Aanvanklik het die gemeente gestrek oor 'n afstand van 14 by sewe uur te perd, maar die dorpie Erasmus, soos dit toe bekendgestaan het, het taamlik sentraal gelê. Dis uitgemeet langs die regteroewer van die Bronkhorstspruit, digby 'n stasie wat ook dié naam gedra het. Erasmus se eerste leraar, prop. H.J.R. du Plessis, is op 7 Februarie 1907 bevestig en sou die gemeente dien tot sy emeritaatsaanvaarding in 1953.